text stringlengths 80 21.4k | label listlengths 1 5 |
|---|---|
Reviżjoni tal-Kontinġent Malti fil-Logħob Olimpiku f'Tokjo Hekk kif il-Logħob XXXII tal-Olimpjadi f'Tokjo waslu fit-tmiem tagħhom, il-Kumitat Olimpiku Malti ("KOM") huwa l-ewwel wieħed li jammetti li l-wirjiet tal-atleti tiegħu setgħu kienu aħjar. M'hemm l-ebda dubju dwar l-impenn u d-dedikazzjoni totali li l-atleti Maltin, kemm fil-preparazzjoni kif ukoll l-eżekuzzjoni sussegwenti tagħhom. Sfortunatament dan ma kien biżżejjed. Għadom bil-kemm spiċċaw il-logħob u l-kritiċi ħarġu biex jgħatu il-fhema tagħhom fuq kif għandu u ma għandux isir ix-xogħol. Il-Kumitat Olimpiku Malti ma jsib l-ebda oġġezzjoni għal dawn il-kummenti iżda ħadd qatt ma jieqaf jaħseb dwar ir-riperkussjonijiet li dawn il-kummenti għandhom fuq l-atleti u kif il-kliem li qed jintqal ser jaffettwawhom. Malta kienet irrappreżentata fl-Atletika, il-Badminton, l-Għawm, l-Isparar u l-Weightlifting u l-atleti ġew magħżula permezz tal-Kummissjoni Tripartita jew permezz ta'postijiet ta' Universalità riservati għall-Kumitati Olimpiċi Nazzjonali li l-aqwa atleti tagħhom ma kisbux ħin ta'Kwalifikazzjoni Olimpika. L-għawwiema ta'sittax-il sena Sasha Gatt kienet l-unika atleta li kisbet ħin ta' Kwalifikazzjoni Olimpika 'B'. "L-ewwel u qabel kollox, l-atleti kollha li jirrappreżentaw lil Malta kisbu posthom permezz ta' kriterji stabbiliti li ġew ikkomunikati lill-atleti u l-Federazzjonijiet kollha. Il-Kumitat Olimpiku Internazzjonali ma kienx jagħżilhom kieku ma kienux l-aħjar li kellha Malta. Jien stess niggarantixxi għalihom. " stqarr Ivan Balzan, Direttur tal-Isport. Balzan kompla jinnota li jidher li xi wħud ma jirnexxilhomx jifhmu s-sagrifiċċji personali li l-atleti, il-kowċis, il-ġenituri u fl-aħħar iżda mhux l-inqas l-Federazzjonijiet jgħamlu lejn l-isport. Dan kollu jsir minn passjoni u dedikazzjoni totali. Il-kontinġent Malti kien taħlita ta'atleti żgħar u bla esperjenza Olimpika u oħrajn b'aktar esperjenza. L-għawwiem Andrew Chetcuti kien fit-tielet parteċipazzjoni tiegħu, wara li kiseb l-iktar punti FINA (Fédération Internationale De Natation) – il-parteċipazzjoni tiegħu kienet mistħoqqa. Sasha Gatt, li bilkemm għalqet is-16-il sena, kienet l-ewwel għawwiema Maltija li kkwalifikat f'finali tal-Kampjonati Ewropej tal-Junior. Hija ma kisret l-ebda rekord nazzjonali f'Tokjo, iżda qabel kienet ġabret bosta rekords u kienet l-ewwel għawwiema li kisbet ħin ta' kwalifikazzjoni Olimpika' B . Hija ċertament waħda ta' min jsegwi fil-futur. Atleta żagħżugħa oħra Carla Scicluna (Atletika) għaddiet mill-fażi ta'kwalifikazzjoni tat-tellieqa tal-100m sabiex ikkompetiet fil-heats tal-avveniment. It-tellieqa tal-100m hija l-iktar distanza prestiġjuża fil-livell elite u avveniment kompetittiv ħafna. It-tellieqa ta' Scicluna kienet tinkludi lil Shelly-Ann Fraser-Pryce – li spiċċat biex rebħet midalja tal-fidda fuq dik id-distanza u midalja tad-deheb fid-distanza ta' 4x100m Relay. Scicluna għadha żgħira u hemm aspettattivi għoljin għaliha. Matthew Abela kien l-ewwel plejer tal-Badminton Malti li ħa sehem f'logħob bħal dan. Id-draw tiegħu rah jikkompeti kontra Shi Yuqi – bħalissa kkassifikat numru għaxra fid-dinja. Abela ma kienx mistenni li jirbaħ il-logħba iżda pprovda riżultat denju (21-8, 21-9) ta' plejer ikklassifikat bħala 333 fid-dinja. Il-Logħba l-oħra tiegħu, li kienet imbassra li tkun iktar bilanċjata sfortunatament irriżultat f'walk over meta l-avversarju tiegħu naqas milli jieħu sehem minħabba li kien pożittiv għal-Covid-19. Yazmin Zammit Stevens fil-Weightlifting ħadmet ħafna biex tirċievi l-istedinha għal dan l-avveniment. Hija kkompetiet f'kategorija li kien fiha l-aqwa lifters u kisbet Rekord Nazzjonali. Il-prestazzjoni tagħha se tispira lill-atleti futuri u r-riżultati jiġu. L-aħħar iżda mhux l-inqas kienet it-tiratriċi Eleanor Bezzina li m'għandha bżonn l-ebda introduzzjoni fl-arena sportiva. Eleanor spiċċat fit-22 post fl-avveniment tal-10M Air Pistol, u għelbet lil numru ta' atleti oħra li għandhom ranking ogħla. Ta' min isemmi li din l-atleta titħarreġ waħeda, fuq bażi part-time, mingħajr kowċ. Il-potenzjal tagħha li tkun mal-ewwel għaxra tad-dinja qgħied hemm u l-ħidma u l-investiment biex hi tkun tista taħdem b'mod semi-professjonali għadu għaddej. F'artiklu li deher fuq ġurnal lokali, ntlaqtu ħafna punti validi. Huwa ta' sfortuna li wħud minn dawn il-punti ma ġewx implimentati matul dak iż-żmien għax żgur l-isport Malti possibilment kien jikseb riżultati ħafna aħjar. Balzan kompla jispjega li erba' snin ilu, huwa ġie mitlub mill-Gvern biex jipproduċi strateġija li tenfasizza dak li hu meħtieġ biex jinkisbu riżultati aħjar għal Malta. Id-dokument ta' 70 paġna, li ġie żviluppat ma' żewġ professjonisti tal-isport li għandhom PhDs fl-isport, kien programm imsejjaħ "2023 and Beyond". Id-dokument inkluda bosta mis-suġġerimenti li ġew diskussi fuq meżżi tal-medja soċjali fl-aħħar jiem. L-ispiża biex jinkiseb dan kollu ġiet ikkalkulata għal madwar € 5 miljun fis-sena. L-istrateġija inkludiet l-impjieg ta 'kowċis professjonali, programm ta' identifikazzjoni tat-talent li jibda minn età żgħira ħafna. Dan ġie propost li jkun simili għas-sistema użata fl-Awstralja u l-Islanda. Il-punt dwar kif ġiet ivvalutata l-istrateġija mhuwiex ċar, minkejja li ssemma ħafna drabi. Il-KOM jifhem li l-edukazzjoni sportiva teħtieġ li tibda minn età żgħira, hekk kif inhi l-abbiltà li tgħaqqad l-isport u l-edukazzjoni li tiżgura li ladarba l-karriera sportiva tkun spiċċat l-atleta jkollu pjan ta'karriera barra mill-isport. Aktar kmieni din is-sena il-KOM nediet il-Youth Development Scheme li tiffoka fuq l-identifikazzjoni tat-talent u pjan ta' żvilupp atletiku fit-tul għall-atleti identifikati fuq bażi ta' kriterji tekniċi u trajettorja tal-prestazzjoni tagħhom. L-atleti li ġew magħżula biex ikunu parti mill-iskema ngħataw aċċess għall-finanzjament, għażla ta' servizzi li jinkludu nutrizzjoni, psikoloġija, taħriġ kif ukoll testijiet regolari tal-laboratorju dijanjostiku funzjonali. Il-progressjoni ta' kull atleta hija mmonitorjata mill-qrib biex jiġi żgurat li l-għanijiet qed jintlaħqu. Dan l-aħħar l-isport Malti, permezz tal-Fond Nazzjonali għall-Iżvilupp u Soċjali ("NDSF") u SportMalta ngħataw is-somma ta'kważi € 5m għas-sentejn li ġejjin. Għalkemm hemm bżonn ta 'aktar fondi jekk irridu naraw l-isport jiżviluppa aktar, dan huwa bidu pożittiv. "Ir-riżultati jiġu. Madankollu, wieħed irid jifhem li il-medalji Olimpiċi mux ser jiġu mill-lum għal għada. Il-Logħob tal-Pajjizi ż-Żgħar tal-Ewropa fl-2023, f'Malta għandhom jiġibu xi riżultati pożittivi kif ukoll xi sorpriżi, iżda l-għan ewlieni huwa li Malta jkollha atleti ta' livell għoli li jipproduċu riżultati inkoraġġanti. Pariġi 2024 għandu jkun bidu tajjeb " spjega Balzan. Il-KOM temmen li l-midalja tant mixtieqa fil-Logħob Olimpiku eventwalment isseħħ, iżda dan jiġri biss jekk il-partijiet involuti kollha jingħaqdu flimkien biex jiżguraw li jinġibed ħabel fl-istess direzzjoni sabiex jinħoloq u jimplimenta viżjoni fit-tul għall-isport. San Marino wera li din hija possibbiltà. Il-KOM se jkompli jaħdem lejn l-isport u l-Olimpiżmu sabiex jitħejja grupp tajjeb ta'atleti fuq livell elite. Il-KOM temm biex stqarr li mhux se jibża' milli jindirizza d-dgħufijiet u ser ikompli l-ħidma tiegħu fost dawn l-atleti. | [
15
] |
Titħabbar il-mewt tal-leġġendarju Gerd Muller Ritratt: Colorsport/ Mike Wall Il-football mondjali partikolarment dak Ġermaniż, jinsab f'luttu hekk kif tħabbret il-mewt tal-leġġendarju, Gerd Muller, fl-etá ta' 75 sena. Huwa kienu magħruf bħala 'Der Bomber' matul il-karriera tiegħu, kien meqjus bħala wieħed mill-akbar attakkanti li qatt rat il-logħba u għen lil pajjiżu jirbaħ it-Tazza tad-Dinja 1974 u t-titlu Ewropew fl-1972. Muller kien ukoll igawdi r-rekord ta' goals ta' kull żmien għal Bayern b'total ta' 552 minn 607 partita filwaqt li t-total tal-karriera kien dak ta' 711 goals f'780 logħba. Huwa ġie djanjostikat bil-marda Alzheimer, fl-2015, meta kien coach tat-tieni team ta' Bayern filwaqt li kellu l-problema tal-alkoħol wara li temm il-karriera tiegħu, fl-1982. Stqarrija tal-club ta' Bayern kienet tgħid li: "Illum id-dinja ta' FC Bayern tinsab wieqfa. Ir-rekord ta' champions Ġermaniżi ta' kull żmien u l-bażi tal-partitarji kollha jibku t-telfa ta' Gerd Müller, li miet kmieni l-Ħadd filgħodu fl-età ta' 75 sena." | [
15
] |
Il-Prinċep Andrew għal darb'oħra akkużat bi sfruttar sesswali Xhud jgħid li ra b'għajnejh l-Irjal ma' waħda mill-vittmi minn Anthea Cachia Il-Prinċep Andrew, it-tieni wild tar-Reġina Eliżabetta it-tieni, għal darb' oħra jerġa jissemma fil-qrati Amerikani. Dan minħabba l-involviment u r-relazzjoni li kellu ma' Jeffrey Epstein, negozjant magħruf għat-traffikar uman għal sfruttament sesswali, tant li allegatament kellu gżira għalhekk biss. Dan jaħbat mal-għeluq tal-mewt ta' Epstein, li għamel suwiċidju sentejn ilu, waqt li kien qiegħed il-ħabs taħt l-akkużi. Għal diversi snin, ix-xiehda ta' Virginia Giuffre, waħda mill-vittmi ta' Epstein u s-'sieħba' tiegħu Ghislaine Maxwell, ma kinitx biżżejjed u dejjem ġiet kontradetta mill-prinċep innfisu. Numru ta' xnigħat minn sorsi qrib it-traffikanti jindikaw li l-prinċep allegatament xtara s-servizzi ta' Virginia aktar minn darba, li dak iż-żmien kellha biss 17-il sena. Madankollu, kemm Andrew kif ukoll rappreżentanti tal-familja Irjali ċaħdu kategorikament din l-allegazzjoni, minkejja evidenza varji kontrih. Virginia, li llum il-ġurnata għandha 38 sena, żmien ilu kienet fetħet kawża lil Epstein dwar dawn l-akkużi diżumani u l-ġimgħa li għaddiet, fetħet kawża oħra f'New York lid-Duka ta' York u qiegħda titlob lill-Qrati Amerikani jiddeterminaw huma x'danni seta' kkawża. Minkejja li meta akkużat snin ilu huwa saħaq, li "ma jidirlix li jien iltaqajt magħha", sa' issa huwa għadu ma weġibx għall-aħħar akkuża u lanqas il-familja prestiġjuża tiegħu. David Boies, l-avukat ta' Virginia, saħaq li peress li din il-kawża titratta persuni lil hinn mill-ġurisdizzjoni Amerikana, jeħtieġ li d-dokumenti meħtieġa li bihom jinnotifikaw lil persuna msejjħa, jingħaw fir-Renju Unit. Jekk il-Prinċep ma jkunx jista' jiġi interċettat, il-qorti tista' tordna li d-dokumenti jintbgħatu lir-rappreżentanti tiegħu. L-irwol tiegħu fit-tmexxija ta' pajjiżu bħala 'membru' tal-monarkija Tajjeb li wieħed isemmi li fl-2019, wara li dan l-iskandlu ħareġ fil-pubbliku bu ħammar wiċċ l-Irjali, il-Prinċep 'volontarjament' staqsa lir-Reġina biex jxoll l-irwoli tiegħu bħala membru tal-monarkija. Dak iż-żmien kien ġie ppubblikat ukoll ritratt tal-prinċep, b'idejh fuq ġenbejha. Filwaqt li għal darb oħra ċaħad l-abbuż fuq Virginia, huwa kien stqarr li, "nibqa' b'mod inekwivoku jiddispjaċini b'kull assoċjazzjoni li qatt kelli ma' Jeffrey Esptein." Huwa kien wiegħed li kien beħsiebu jkun ta' għajnuna fl-investigazzjonijiet iżda jidher li f'dan il-perjodu ma kien hemm ebda koperazzjoni minn naħa tiegħu. Aktar xieda kontra l-Prinċep Persuna li kien jaħdem għal Jeffrey Epstein, riċentament stqarr mal-midja li kien ra b'għajnejh lil Prinċep Andrew ma' Virginia. Jirrakkonta kif dak il-mument kien qiegħed juża l- mobile u "hu kien qiegħed ħdejn il- pool ma' Virginia. Malli rajtu mal-ewwel għaraftu. Dak il-ħin għidt, li kieku għandi l-kamera miegħi fil-basket, kont nieħu ritratt u l-valur tiegħu kien ikun zgur ta' $50,000." Huwa żied jgħid li ftit qabel kienu qiegħdin qrib xulxin u li viżwalment seta' jara li kellhom kunfidenza sesswali. Dan mhux l-ewwel rakkont ta' xieda li raw lilhom flimkien, persuni saħansitra ltqagħu magħhom f' clubs. Persuni oħra li allegatament huma involuti L-investigazzjonijiet f'dan il-każ ħallew frott, tant li ssemmew irjus kbar li allegatament kienu preżenti fil-gżira, Little St. James , jew li kellhom xi tip ta' relazzjoni amikevoli mal-akkużati Epstein u Maxwell. Fosthom hemm żewġ eks-Presidenti Amerikani; Bill Clinton u Donald Trump, Bill Gates, Stephen Hawking, ċelebritajiet popolari fosthom; Ellen Degeneres, John Legend u l-mara tiegħu Chrissy Teigen, Oprah Winfrey fost l-oħrajn | [
10
] |
Fiorentina mhux se jbigħu lil Dusan Vlahovic għal inqas minn €70m Tottenham Hotspur u Arsenal ġew infurmati li Fiorentina mhux se jbigħu lil Dusan Vlahovic għal inqas minn €70m matul it-tieqa tat-trasferimenti ta 'dan is-sajf. Iż-żagħżugħ ta' 21 sena gawda minn staġun impressjonanti 2020-21 għall-Viola, fejn skorja 21 goal f'37 dehra fis-Serie A, u huwa jkompli jkun marbut ma' tbegħid mill-club. Il-ftehim attwali ta' Vlahovic fl-Italja għandu jiskadi f'Ġunju 2023, u Fiorentina s'issa ma kinux kapaċi jiffirmaw lis-Serb b'kuntratt ġdid minkejja diskussjonijiet kontinwi. Jingħad li Tottenham u Arsenal huma interessati fl-attakkant, u rapport riċenti sostna li Spurs għamlu kuntatt mal-aġent tal-player biex jiddiskutu trasferiment possibbli lejn it-Tramuntana ta 'Londra. Vlahovic fetaħ l-istaġun 2021-22 tiegħu b'żewġ goals fir-rebħa ta' 4-0 ta' Fiorentina fuq Cosenza fil-Coppa Italia nhar il-Ġimgħa. | [
15
] |
Nahitan Nandez fir-radar ta' Tottenham Hotspur Id-direttur ta' Tottenham Hotspur, Fabio Paratici, daħal f'taħditiet ma' Cagliari dwar Nahitan Nandez, li kien ilu jinsisti biex jingħaqad ma' Inter. Spurs ingħaqdu fit-tellieqa għall-internazzjonali tal-Urugwaj, hekk kif l-ex direttur sportiv ta' Juventus Paratici jrid jipprovdi lil Nuno Espirito Santo b'midfielder ġdid. Is-sajf ta' Nandez beda b'ritorn imdewwem mid-dmirijiet internazzjonali tiegħu, hekk kif fl-aħħar xhur kien qiegħed jimbotta għal pass maċ-champions Taljani Inter. Iżda Cagliari ilhom jitolbu €36m fil-klawsola tar-release tal-player, b'Inter jittamaw li jiksbu skont. Huwa ma deherx fl-irtir tar-Rossoblu u l-player spjega r-raġunijiet tiegħu f'ittra, u talab lill-club jirrispetta l-wegħdiet tiegħu. Tottenham Hotspur, li kkuntattjaw lis-Sardinjani, jirrappreżentaw possibbiltà ġdida għaż-żagħżugħ ta' 25 sena, li ngħaqad ma' Cagliari mingħand Boca Juniors f'Awwissu 2019. Nandez, li lagħab 41 darba mal-Urugwaj, impressjona fit-72 logħba kompetittiva tiegħu ma' Cagliari, u skorja erba' goals u pprovda seba' assists fil-proċess. | [
15
] |
Kważi 10,000 resqu 'l quddiem għal kumpens b'rabta ma' abbużi sesswali fosthom minn qassisin fi New York Miktub minn Victor Vella Ilbieraħ kien l-aħħar jum li fih persuni li fl-imgħoddi kienu abbużati sesswalment jiftħu proċeduri għal kumpens fi New York. Dan il-proċess ta' ilmenti suppost ilu li skada imma minħabba l-ammont kbir ta' talbiet li bdew isiru, il-proċess ġie estiż darbtejn. B'kollox aktar minn 9,200 persuna fetħu proċeduri għall-kumpens, bħala parti miċ-Child Victims Act li kien approvat fis-sena 2019 fi New York. L-ammont ta' każi li kien hemm ixxukkjat li ħafna membri tal-kleru u dan minħabba li hemm ammont minn dawn il-każi li nfetħu kontra membri tal-kleru u qassisin, għalkemm hemm għadd ta' proċeduri li nfetħu kontra istituzzjonijiet, u uffiċjali oħra mhux reliġjużi. Membru tal-kleru li tkellem ma' INews qalilna li "wieħed irid jistenna biex jara x'se jkun l-effett, b'mod partikolari dak finanzjarju fuq għadd ta' djoċesi. Li wieħed jista' jgħid f'dan l-istadju juri li għal ammont ta' żmien dawn il-każi baqgħu misturin bil-vittmi ibatu fis-skiet. Filfatt hu proprju għalhekk li kienet saret iċ-Child Victims Acts. Kienu qed jaraw li l-liġijiet kienu antikwati u dawn kienu qed iżommu lill-vittmi milli jersqu jfittxu l-ġustizzja. Irrid nirrimarka li llum il-Knisja Kattolika għamlet ħafna tibdil f'dan ir-rigward." Il-membu tal-kleru spjegalna li "ma ninsewx li fi Frar tas-sena 2019 saru diversi laqgħat bejn il-Presidenti tal-Konferenzi Episkopali fil-Vatikan u dawn kienu wasslu għal Ittra Appostolika. Il-"Vos estis lux mundi" tisħaq li għandha titjieb l-koordinazzjoni bejn id-djoċesi madwar id-dinja u l-Vatikan. Hemm miżura ċarissima u din hi dik li fi żmien sena id-djoċesijiet madwar id-dinja jridu jfasslu u jagħmlu sistema li hi aċċessibbli mill-pubbliku biex każijiet ta' abbuż sesswali u l-ħabi ta' dawn il-każijiet jistgħu jiġu rrappurtati." Spjega li "kuntrarjament għal dak li kien isir qabel, illum il-Knisja Kattolika tobbliga lill-membri tal-Kleru kemm irġiel u nisa biex jirrappurtaw każijiet ta' abbuż sesswali lill- awtoritajiet ekkleżjestiċi kompetenti. Dan biex każijiet irrappurtati għandhom jiġu vverifikati b'mod immedjat u trattati skont il-Liġi Kanonika. Il-Knisja ma tiqafx hemm, u tesiġi fuq il-bżonn li l-vittmi jinstemgħu, l-importanza li jintlaqgħu, u li jingħataw l-assistenza medika kif ukoll spiritwali li jkollhom bżonn". Jirriżulta li sa ftit sigħat qabel għalaq iż-żmien li fihom jitressqu it-talbiet permezz taċ-Child Victims Act kienu saru aktar minn 9,200 talba għal kumpens bħala parti minn dan l-att. Fost dawn hemm ammonti kbar li jlaħħqu eluf ta' akkużi ta' abbużi sesswali kontra membri tal-kleru, u mbagħad każijiet oħra kontra għalliema, kowċis, ħaddiema fil-qasam tas-saħħa u anki membri tal-familja. | [
10
] |
Courtois, li ngħaqad mal-Madrileni mingħand Chelsea fl-2018, għamel il-100 dehra tiegħu fil-La Liga għal Real Madrid fil-partita tal-ftuħ tal-istaġun tagħhom kontra Alaves, bit-team tiegħu jirbaħ 4-1. Stqarrija fuq is-sit elettroniku uffiċjali ta' Real Madrid kienet tgħid li: 'Thibaut Courtois iffirma t-tiġdid tal-kuntratt tiegħu ma' Real Madrid, akkumpanjat mill-president Florentino Perez'. "Il-goalkeeper jibqa' marbut mal-club tagħna sat-30 ta' Ġunju, 2026. Wara li ffirma, irċieva flokk b'ismu u n-numru 2026." Courtois ta' 29 sena kien fadallu tliet snin fil-kuntratt preċedenti tiegħu ma' Real. Fl-istaġun 2019-20 huwa rebaħ it-Trofew Zamora għall-aħjar goalkeeper fil-LaLiga wara li sofra biss 20 goal f'34 logħba. Real rebħu l-La Liga u s-Supercopa de Espana fl-istaġun 2019-20, b'Courtois rebaħ ukoll it-Tazza tad-Dinja tal-Clubs fl-2018. Dan is-sajf Courtois deher għall-Belġju fl-Euro 2020 hekk kif huma waslu sal-kwarti tal-finali u issa rrappreżenta lil pajjiżu 89 darba. | [
15
] |
Il-Prim Ministru tal-Istat ta' New South Wales, Gladys Berejiklian, wissiet li s-sitwazzjoni tal-Covid fl-Istat tagħha għandha titqies bħala 'l-agħar sitwazzjoni li spiċċat fiha l-Awstralja' mill-bidu tal-pandemija tal-Covid-19. Is-sitwazzjoni tant hi drastika li l-awtoritajiet ħasbu, minnufih, bhiex jissikkaw ir-regoli f'Sydney – il-kapitali tal-Istat – li diġà tinsab taħt lockdown. Sadanittant, il-multi għal kulmin jabbuża mir-regoli tas-sigurtà għandhom jitilqgħu minn 1,000 għal 5,000 dollaru Awstraljan li huma l-ekwivalenti ta' madwar 2,800 ewro. Gladys Berejiklian qed twissi – b'referenza għall-Covid — li l-poplu Awstraljan qed jiffaċċja 'gwerra' u li 'din hi l-aktar sitwazzjoni delikata li l-pajjiż kellu jikkonfronta għal madwar sena u nofs'. Dan meta l-awtoritajiet qed jistennew li x-xhur ta' Settembru u Ottubru se jkunu 'diffiċli ħafna' fir-rigward tal-pandemija. L-infezzjonijiet u l-imwiet relatati għall-Covid għadhom relattivament baxxi fl-Awstralja meta mqabblin ma' uħud mill-agħar epidemiji madwar id-dinja – inklużi l-firxa tal-coronavirus u l-varjanti tiegħu fl-Istati Uniti u r-Renju Unit. Madankollu, il-każi ta' infezzjonijiet lokalizzati, nhar is-Sibt, laħħqu mal-470 li qed jindikaw żieda sinifikanti mill-ogħla ċifra ( ikkalkulata għal kull ġurnata) ta' 390 li kienet irreġistrata fil-jum ta' qabel. Fl-istess ħin, nhar is-Sibt mietu erba' persuni bil-Covid fi New South Wales – bl-ammont totali tal-imwiet mill-coronavirus fl-Istat jitilgħu għal 42 mindu faqqgħet il-pandemija. Il-belt ta' Sydney ilha taħt lockdown għal disa' ġimgħat u l-uffiċjali sa ftit ilu kienu qed jittamaw li jnaqqsu r-restrizzjonijiet fl-inħawi mit-28 ta' Awwissu. Madankollu, dan mhux mistenni jseħħ fid-dawl tal-aħħar żviluppi u meta l-istatistika relatata mal-virus kapaċi żżomm livelli allarmanti matul il-jiem li ġejjin, Millum stess, ir-residenti ta' Sydney iridu bilfors jaqdu l-ħteġiet essenzjali f'zona sa mhux aktar minn ħames kilometri 'il bogħod minn djarhom. Fl-istess ħin għandhom ikunu effettivi l-eżenzjonijiet għall-hekk-imsejħa social bubbles — għalkemm id-direttiva kapaċi tinbidel minn jum għall-ieħor. Mill-21 ta' Awwissu, kulmin jixtieq li jivvjaġġa miz-zona ta' Greater Sydney għar-reġjuni ta' New South Wales se jkun jeħtieġ permess partikulari, Kulmin jinsatab mingħajr dan il-permess għandu jeħel multa ta' 3,000 dollaru Awstraljan (1,874 ewro). | [
10
] |
B'reazzjoni għar-riżultati diżappuntanti li kiseb il-kontinġent Malti fl-Olimpjadi ta' Tokjo, il-Kumitat Olimpiku Malti saħaq li għalkemm l-prestazzjonijiet setgħu ikunu ferm aħjar, ma kien hemm l-ebda dubju dwar l-impenn u d-dedikazzjoni tal-atleti Maltin fil-preparazzjoni tagħhom għal-Logħob Olimpiku. "L-ewwel u qabel kollox, l-atleti kollha li jirrappreżentaw lil Malta kisbu posthom permezz ta' kriterji stabbiliti li ġew ikkomunikati lill-atleti u l-Federazzjonijiet kollha. Il-Kumitat Olimpiku Internazzjonali ma kienx jagħżilhom kieku ma kienux l-aħjar li kellha Malta. Jien stess niggarantixxi għalihom. " stqarr Ivan Balzan, Direttur ta' l-Isport. Balzan innota li xi wħud ma jirnexxielhomx jifhmu s-sagrifiċċju li jagħmlu dawn l-atleti, flimkien mal-coaches tagħhom, il-ġenituri kif ukoll il-Federazzjonijiet sportivi. Balzan fakkar il-kisbiet tal-atleti magħżula fosthom Andrew Chetcuti li dawn kienu it-tielet Olimpjadi tiegħu, kif ukoll Sasha Gatt li fl-eta' ta' 16-il sena kienet l-ewwel għawwiema Maltija li kisbet ħin ta' kwalifikazzjoni Olimpika B. Balzan faħħar ukoll lill-atleta Carla Scicluna li għaddiet mill-fażi ta' kwalifikazzjoni biex ipparteċipat fil-heats tal-100metru, fejn għalkemm għadha żgħira hemm aspettativi għoljin għaliha. Min-naħa l-oħra Matthew Abela kien l-ewwel Malti li rrapreżenta lil pajjiżna fil-Badminton fejn kiseb riżultat denju, meta wieħed jikkunisdra li ffaċja plejer fl-10 post tar-ranking mondjali. Id-direttur sportiv kellu kliem ta' tifħir għal Yazmin Zammit Stevens li rnexxielha tikser rekord nazzjonali, filwaqt li rrikonoxxa r-riżultat li kisbet it-tiratriċi Eleonor Bezzina, fejn minkejja li hija atleta fuq bażi part-time u mingħajr coach, hija spiċċat fit-22 post fl-10M Air Pistol, b'Balzan jisħaq li għandha l-potenzjal li tagħmilha mal-aqwa 10 fid-dinja. "Ir-riżultati jiġu. Madankollu, wieħed irid jifhem li il-medalji Olimpiċi mux ser jiġu mill-lum għalgħada. Il-Logħob tal-Pajjizi ż-Żgħar tal-Ewropa fl-2023, f'Malta għandhom jiġibu xi riżultatipożittivi kif ukoll xi sorpriżi, iżda l-għan ewlieni huwa li Malta jkollha atleti ta' livell għoli li jipproduċu riżultati inkoraġġanti. Pariġi 2024 għandu jkun bidu tajjeb " spjega Balzan. Il-Kumitat Olimpiku Malti huwa kommess li jkompli jaħdem biex numru ta' atleti jitħejjew u jitħarrġu fuq livell elite, iżda dan jista jseħħ biss jekk kull min hu involut jiġbed ħael wieħed, f'direzzjoni waħda. | [
15
] |
Ir-riżultati li ħarġu t-Tnejn filgħodu juru li l-Kap tal-Oppożizzjoni Hakainde Hichilema kiseb rebħa fl-elezzjoni presidenzjali fiż-Żambja. Il-kummissjoni elettorali saħqet li Hichilema kiseb madwar 2.8 miljun vot filwaqt li Edgar Lungu kiseb ftit iktar minn 1.8 miljun vot. Din hija t-tielet darba mill-1964 l'hawn li l-Oppożizzjoni irnexxila tegħleb lil-Partit fil-Gvern… u tirbaħ l-elezzjoni. Wara din ir-rebħa eluf ta' partitarji tal-Partit għall-Iżvilupp Nazzjonali dehru liebsin il-kuluri aħmar u isfar meta ħarġu jiċċcelebraw fit-toroq ewlenin ta' Lusaka. | [
10
] |
Ritratt: Facebook: Fabio Spiteri / Muntaġġ Sfida ġdida għa Fabo Spiteri hekk kif qed jippjana li jdur Spallija bir-rota f'inqas minn 48 siegħa nhar it-Tlieta 14 ta' Settembru. L-għan tiegħu huwa li jinġabru €50,000 biex jitqassmu fi 18-il xelter għall-annimali f'Malta kif ukoll biex jgħin lill-ħbieb Sqallin tiegħu biex jibnu xelter għall-klieb f'Canicatti, Sqallija. "Se jkun iebes imma lest li nbati!" ikkummenta Spiteri filwaqt li fakkar li s'issa din l-isfida saret darba waħda biss fid-dinja u dan kien fl-2014. Għal din l-inizjattiva Fabio Spiteri kiseb l-appoġġ ta' GasanMamo Insurance. Madanakollu l-għajnuna tal-pubbliku hi meħtieġa biex tinlaħaq il-mira ta' €50,000. Tista' tgħin biex jinġabru dawn il-fondi b'wieħed minn dawn il-metodi: Revolut: +356 99816248 Paypal: rarmalta@gmail.com Paypal: https://paypal.me/RealAnimalRights?locale.x=en_US Donazzjonijiet bl-SMS € 2.33 | 50617312 / € 4.66 | 50618075 /€ 6.99 | 50618923 / € 11.65 | 50619260 BOV IBAN: MT40VALL22013000000050010082877 | [
2
] |
L-immunità tal-massa għal żmien twil mhix possibli tintlaħaq minħabba l-varjant Delta. Dan skont l-iżviluppatur tal-vaċċin Oxford / AstraZeneca. Waqt li kien qed jitkellem f'laqgħa parlamentari tar-Renju Unit nhar it-Tlieta, Sir Andrew Pollard, professur tal-infezzjoni pedjatrika u immunità fl-Università ta' Oxford, qal li l-kisba tal-immunità tal-massa mhix possibbiltà issa li l-varjant Delta qed jinxtered mad-dinja kollha. "Nafu b'mod konkret ħafna bil-coronavirus li dan il-varjant attwali, il-varjant Delta, xorta se jinfetta nies li ġew imlaqqma, u dan ifisser li kull min għadu mhux imlaqqam, f'xi punt, se jiltaqa' mal-virus," qal Pollard. Huwa qal li huwa improbabbli li qatt tintlaħaq l-immunità tal-massa, u qal li l-varjant li jmiss tal-koronavirus ġdid jaf ikun kapaċi jinxtered iktar fost nies illi ġew imlaqqma. Dan hekk kif il-varjant li jmiss ikun żviluppa iktar b'tali mod li jkun kapaċi jinfetta iktar nies li jkunu ġew imlaqqma. | [
1,
10
] |
Ritratt: Miguela Xuereb Il-Ministeru għas-Saħħa ħabbar li nstabu 101 każ ġdid ta' COVID-19 minn 3,597 swab tests li saru fl-aħħar 24 siegħa. Tħabbar ukoll li fiequ 119-il persuna oħra, u n-numru ta' każijiet attivi fil-komunità niżel għal 723. Skont l-infografika ppublikata mill-Ministeru tas-Saħħa fl-aħħar 24 siegħa ma ġiet irreġistrata l-ebda mewt oħra, b'hekk in-numru ta' vittmi żdied għal 429. S'issa ngħataw 782,600 tilqima u 403,015 persuna huma mlaqqmin kompletament. Minn 36 każ ta' COVID-19 li hemm fl-Isptar Mater Dei bħalissa, 4 minnhom qegħdin fl-ITU. Kelliem għall-Ministeru tas-Saħħa kkonfermat ma' Newsbook.com.mt li mis-36 persuna li huma rikoverati l-isptar, 20 huma vvaċinati kompletament. Tlettax mis-36 huma pazjenti ta' aktar minn 70 sena, tmienja għandhom bejn 50 u 69 sena, disa' każi għandhom bejn it-30 u d-49 sena filwaqt li sitt każi huma pazjenti li għandhom inqas minn 30 sena. | [
1
] |
Ritratt: Facebook - Can Yaman Italia L-attur popolari Tork Can Yaman mhux talli se jkun qed jaħdem is-sensiela Sandokan għal Rai Uno, iżda wkoll se jkun il-protagonista ta' serje ġdida Taljana li se tkun qed tinħadem għall-istazzjon Canale 5. Viola Come Il Mare hi l-isem ta' din is-sensiela li fiha se taħdem miegħu l-attriċi Francesca Chillemi, l-attriċi li tinterpreta lil Azzurra fis-sensiela Che Dio Ci Aiuta. Yaman u Chillemi diġà dehru flimkien fl-aħħar episodju ta' din is-sensiela ta' Rai Uno fejn rajna lil Azzurra tinġibed lejn il-karattru li Yaman ħadem. Ritratt: Facebook Il-filming ta' Viola Come Il Mare se jibda f'Settembru f'Ruma u Palermo. L-istorja hija spirata mir-rumanz Conosci L'Estate? ta' Simona Tanzini. Il-produzzjoni hija ta' Lux Vide, l-istess kumpanija li tipproduċi Che Dio Ci Aiuti u li s-sena d-dieħla se tkun qed taħdem ir-remake tant mistenni ta' Sandokan. Aqra wkoll: Il-wiċċ ġdid ta' Sandokan | [
2,
6
] |
Ritratt: Wikimedia Commons Minn Fr Paul Sciberras F'Awwissu niċċelebraw il-festa tal-Assunta, meta Marija telgħet is-sema "bir-ruħ u l-ġisem". Imma xi tfisser sewwasew "bir-ruħ u l-ġisem", speċjalment għal San Pawl? Fir-rakkont tal-ħolqien insibu li bniedem huwa néfex ħajjàh (Ġen 2:7), nifs jew ruħ ħaj/ja. Fi kliem ieħor, huwa ruħ li tidher b'mod konkret ħafna fil-ġisem. Fil-mentalità Lhudija ma hemmx firda bejn spirtu-ruħ-ġisem. Il-bniedem huwa persuna sħiħa. Imma San Pawl ma kienx jinteressah biss kif inhu magħmul il-bniedem. Kien jinteressah l-aktar fir-relazzjoni tal-bniedem ma' Alla. Meta uża l-kelma Griega sàrks (= laħam, ġisem), kien qed jifhem li l-persuna sħiħa hija dgħajfa, vulnerabbli u li tiddependi għalkollox minn Alla. San Pawl juża wkoll il-kelma pneuma , li fil-maġġoranza tal-każi ma tirreferix għall-ispirtu jew ir-ruħ umana imma għall-Ispirtu s-Santu, l-għajn tal-ħajja. Il-filosfi Griegi kienu jqisu l-bniedem bħala ġisem magħqud ma' ruħ. Kienu jgħidu: il-ġisem huwa l-ħabs jew il-gaġġa tar-ruħ. San Pawl seta' kien influwenzat minn din il-filosofija meta kiteb dwar taqtigħa bejn il-laħam/ġisem ( sárks ) u r-ruħ ( pneuma ) meta kiteb: "Imxu fl-ispirtu u taqgħux għall-passjonijiet tal-ġisem" (Galatin 5:16-26) u "Ix-xewqat tal-ġisem jwasslu għall-mewt, ix-xewqat tal-Ispirtu jwasslu għall-ħajja u s-sliem" (Rumani 8:1-17). L-idea hawn hi li l-ġisem jiġbed lejn il-ħażin, u r-ruħ dejjem tiġbed lejn it-tajjeb. San Pawl kien jipprova jikteb b'mod li jifhmuh il-qarrejja. Xi drabi, għalhekk, kien jissellef termini u kunċetti mill-kultura ta' min kien jaqra l-Ittri u jdaħħal fihom il-ħsieb Kristjan. San Pawl kien jippreferi jkun prattiku milli xjentifiku. Ma hemmx firda bejn ruħ u ġisem Għal-Lhud ma hemmx firda bejn ġisem u ruħ. Il-passjonijiet (eż. imħabba u għira), il-funzjonijiet tal-organi tal-ġisem (ġuħ, għeja, sensi) u s-sentimenti (rabja, ferħ, diqa) huma attribwiti mingħajr problema għar-ruħ daqskemm għall-organi tal-ġisem. Anki bil-maqlub, il-ħsibijiet u s-sentimenti huma attribwiti għall-organi tal-ġisem. Fil-Bibbja jissemmew madwar 80 parti tal-ġisem uman – forsi lanqas konna nafu li għandna daqstant! Xi wħud minn dawn huma konkreti (id, sieq, fwied) u oħrajn astratti (ruħ, spirtu). Xi eżempji: U l-Mulej wieġbu: "X'għamilt! Leħen id- demm ta' ħuk qiegħed jgħajjatli mill-art" (Ġen 4:10). U mbagħad jistqarru u jgħidu: " Idejna ma xerrdux dan id-demm, u għajnejna ma rawhx jixxerred" (Dewt 21:7). Jiena nħalli f'Iżrael sebat elef, jiġifieri l- irkupptejn kollha li ma ltwewx quddiem Bagħal, u kull ħalq li ma bisux (1Slat 19:18). Meta l- widna kienet tismagħni, kienet tberikni; meta l- għajn kienet tarani, kienet tfaħħarni (Ġob 29:11). Iqimu xogħol idejhom, u kulma ħadmu subgħajhom (Is 2:8). Saħansitra għadmi kollu jgħid: "Min hu bħalek, Mulej!" Fit-Testment il-Qadim il-partijiet tal-ġisem setgħu wkoll jiġu ġġudikati moralment: xufftejn giddieba (Prov 12:22) jew sinċiera (Prov 12:19), qlub fidili (Neħ 9:8) jew imwebbsa (Ġer 5:23). Termini astratti (spirtu jew ruħ) sikwit jintużaw minflok xulxin: "Tixxennaq u tinfena ruħi għat-tempju tal-Mulej; ngħanni ferħan b'ruħi u ġismi lil Alla l-ħaj" (Salm 84:3) jew "Ruħi tfaħħar il-kobor tal-Mulej" (Lq 1:46-47). Bħat-Testment il-Qadim, San Pawl jimxi fuq il-prinċipju li l-persuna hija għaqda ta' partijiet differenti għalkollox minn xulxin imma li jikkontribwixxu biex il-bniedem ikun ħaġa sħiħa. San Pawl dejjem jifhem il-bniedem bħala "ġisem u ruħ" jew "ġisem u spirtu" – ħaġa waħda flimkien. U Marija wkoll, imtellgħa s-sema, qiegħda fis-sema "bir-ruħ u l-ġisem" – kollha kemm hi. Madankollu, Marija mhijiex 'il bogħod minna. Il-Papa Franġisku qalilna biex inħarsu 'l fuq, lejn is-sema miftuħ "għax fuq l-għatba hemm ommna tistenniena, tħobbna, titbissmilna u tgħinna bil-ħrara bħal kull omm li trid l-aħjar għal uliedha". Fr Paul Sciberras huwa l-Kap tad-Dipartiment tal-Iskrittura Mqaddsa, l-Ebrajk u l-Grieg fl-Università ta' Malta | [
2,
13
] |
Ritratt: Flickr Prosekuturi fil-Libja ħarġu mandat ta' arrest kontra Saif al-Islam Gaddafi, iben l-eks mexxej Libjan Muammar Gaddafi. Huwa suspettat li għandu rabtiet ma' merċenarji Russi. Investigazzjoni tal-BBC kixfet is-sehem tal-grupp ta' merċenarji Russi Wagner fil-gwerra ċivili tal-Libja. L-investigazzjoni wriet li dawn kienu involuti f'atroċitajiet li seħħew fuq ċittadini Libjani. F'tablet li tħalla minn ġellied tal-grupp sigriet Wagner, instabet informazzjoni dwar ir-rwol tal-grupp fil-gwerra, kif ukoll ismijiet foloz ta' diversi ġellieda tal-grupp. Il-BBC għandha f'idejha wkoll "lista tax-xiri" għal tagħmir militari mill-aktar avvanzat li diversi esperti qed jgħidu li setgħu ġew biss aċċessati minn provvisti tal-armata Russa. Ir-Russja qed tiċħad kwalunkwe rabta mal-grupp Wagner. Il-grupp sar magħruf għall-ewwel darba fl-2014 meta kien qed jappoġġja separatisti favur ir-Russja fil-kunflitt fil-Lvant tal-Ukrajna. Minn dakinhar, kien involut f'reġjuni oħra milquta minn gwerer u ġlied, fosthom is-Sirja, il-Mozambique, is-Sudan, u r-Repubblika Ċentru-Afrikana. Saif al-Islam Gaddafi ilu suspettat li għandu konnessjonijiet mar-Russja. Qabel ir-rewwixta tal-2011, bosta kienu jsarsu lejh bħala t-tama għal riforma gradwali fil-Libja. Missieru kien ilu jmexxi l-Libja għal aktar minn 40 sena, sa mill-1969. Saif al-Islam Gaddafi jaf jitkellem bl-Ingliż u studja fl-università prestiġjuża London School of Economics. Gaddafi kien wieħed mill-aktar nies influwenti fil-pajjiż, u suċċessur probabbli għal missieru. Il-membri l-oħra tal-familja tiegħu eventwalment inqatlu jew ħarbu mill-pajjiż. Gaddafi, sadanittant, inqabad mir-ribelli lejn l-aħħar tal-2011 u ttieħed lejn il-belt ta' Zintan, fil-Lbiċ ta' Tripli. Huwa nħeles sitt snin wara. | [
10
] |
Il-Land Rover Series 2A, li darba kienet ta' Ċikku Fenech u li minnha kien ibigħ il-ħaxix il-Mosta se tinbidel f'attrazzjoni ta' ġnien pubbliku li se jieħu post l-għalqa ta' Ċikku stess fil-Mosta. Ċikku Fenech kien sar l-iktar raġel imfittex f'Malta fl-1963, wara li qatel lill-bidwi Ċikku Vella wara argument jaħraq. Huwa qatta' tliet xhur maħrub, jgħix fl-għerien. Il-Land Rover 'Ta' Vanġiela' li bħalissa tinsab abbandunata u fi stat ħażin, se tiġi rrestawrata u inkorporata lura fil-ġnien. Ċikku Fenech miet fl-2014 fl-età ta' 74 sena. Ritratt: Miguela Xuereb Lura fl-2014: Imut Ċikku Fenech: Ir-raġel li ta ruħu b'idejh lill-Pulizija Aqra iktar: L-għalqa abbandunata "Ċikku Fenech" se tingħata l-ħajja | [
2
] |
Ritratt: Djoċesi ta' Għawdex Tħabbret il-mewt ta' Dun Ġorġ Vella mill-Parroċċa tal-Qalb ta' Ġesù, il-Fontana. Dun Vella miet fl-età ta' 85 sena. Permezz ta' post fuq Facebook id-Djoċesi ta' Għawdex sellmet lil Dun Vella u rringrazjatu tas-servizz li hu ta lejn il-Knisja. Fost dawk li fakkru l-memorja tiegħu kien hemm anke il-Kummissjoni Żgħażagħ tal-Fontana. Dun Ġorġ Vella, għal diversi snin kien ta s-servizz tiegħu anke fil-Parroċċa ta' Marija Assunta, iż-Żebbuġ. | [
13
] |
F'dak li għamel ma' Marija, il-Mulej ried jagħti sinjal ta' tama lil kull wieħed u waħda minna, spjega l-Arċisqof Scicluna fl-omelija waqt il-quddiesa fis-Solennità ta' Ommna Marija Mtellgha s-Sema, li saret il-Ħadd filgħodu fil-Bażilika Minuri tal-Mosta. Fl-15 ta' Awwissu tmien parroċċi madwar Malta u Għawdex iddedikati lil Santa Marija jiċċelebraw il-festa ta' Santa Marija, sebgħa f'Malta u oħra f'Għawdex. Il-festa ta' Santa Marija f'Malta tiġi ċċelebrata fil-Mosta, fl-Imqabba, f'Ħal Għaxaq, fil-Qrendi, f'Ħ'Attard, fil-Gudja u f'Birkirkara filwaqt li f'Għawdex tiġi ċċelebrata fir-Rabat. Il-festa ta' Santa Marija tiġi ċċelebrata wkoll fi tliet paroċċi oħra, f'Malta; f'Ħad-Dingli u fl-Imġarr filwaqt li f' Għadwex tiġi ċċelebrata fiż-Żebbuġ. Xi jfisser l-Għid tal-Assunta? Fl-omelija l-Arċisqof qal li l-Mulej intervjena fit-tgħanniqa ta' mħabba ta' ommha u missierha fit-tnissil tagħha biex iħarisha minn kull tebgħa tad-dnub u għamilha ħielsa biex, meta jiġi l-mument u jipproponilha li ssir omm ibnu, hi ma jkollha l-ebda xkiel. L-Arċisqof Scicluna qal li għall-Insara l-Għid tal-Assunta hu ċertezza li meta jasal il-mument aħna wkoll nissejħu biex inkunu fil-leminija tas-sultan imżejna bid-dija. Inkunu mimlija bid-dija tal-glorja li tiddi fil-wiċċ ta' Kristu. "U mhux biss l-esperjenza tal-Konvoj ta' Santa Marija li hi esperjenza reċenti tas-seklu li għadda, mhux biss il-ħelsien ta' din ir-rotunda, illum bażilika minuri, mill-qilla tal-għadu imma wkoll il-poplu Malti minn dejjem dar lejn Sidtna Marija bħala patruna ta' Malta, ta' Għawdex, tal-Gżejjer Maltin bħala dik li tħares fuqna, tkenninna u tressaqna lejn Ġesù." Kompla jispjega kif Sidtna Marija hi kapulavur tal-ħniena tal-Mulej li għażilha wkoll mhux biss biex permezz tagħha jitwieled ibnu magħmul bniedem, Ġesù ta' Nazaret, imma wkoll biex jagħtina kewkba tiddi fid-dlam tal-mewt, xaqq u raġġ ta' tama f'dak kollu li jġibilna ansjetà, apprensjoni u dulur. "Aħna lkoll nafu x'jiġifieri t-taħsir tal-mewt u kemm dulur iġibilna, kemm dulur iġibilna l-mewt li għalina hi firda mill-għeżiez tagħna, li għalina donnu hu post tad-dlam. Jalla Sidtna Marija kull meta ngħaddu minn dan id-dulur li ma nistgħux naħarbu minnu, tkun għalina dik il-kewkba tiddi fid-dlam, dik it-tama samma, dak id-dawl li hu frott tal-ħniena tal-Mulej," sostna l-Arċisqof. Knisja.mt Żewġ tradizzjonijiet Waqt l-omelija l-Arċisqof semma' li hemm żewġ tradizzjonijiet bħala l-iżjed rakkonti antiki ta' li l-Knisja kollha qiegħda tiċċelebra llum, għalkemm l-Ortodossi jiċċelebraw fit-22 ta' Awwissu. L-ewwel waħda hi li huma u jħarsu lejn il-qabar vojt ta'Ġesu, id-dixxipli setgħu jipperċepixxu, fwieħa qawwija li tinfed il-qalb u li hu sinjal tar-rebħa. It-tieni aspett interessanti fl-eqdem rakkonti tal-Assunta, li mhumiex fil-Evanġelji imma kitbiet antiki ħafna li jagħġnu wkoll il-ħajja u l-fidi tal-Knisja, hi li x-xhieda tal-qabar vojt ta' Marija kienu grupp kbir tal-appostli. "Donnu l-Knisja kellha bżonn tkun xhud li l-qawmien ta' Ġesu kien ukoll qawmien għall-ġisem tiegħu, li Sidtna Marija l-għażiża ommu, kellha tkun l-ewwel frott tal-qawmien ta' binha," spjega l-Arċisqof Scicluna. | [
13
] |
Ritratti: Facebook Carina Camilleri / Muntaġġ Dan tar-ritratt mhu ħadd ħlief Ben Camille li llum jagħlaq 33 sena. Ben twieled bħal-lum is-16 ta' Awwissu tal-1988. Ben huwa t-tifel ta' Pierre Camille u Carina Camilleri u għandu ħuh, Dale. Ben kien jilgħab il-futbol u fl-2005 kien jilgħab mal-Hibernians. Iddebutta fil-Premier Division fi Frar tal-2005 meta kien għad kellu 16-il sena. Dakinhar issostitwixxa lil Andrew Cohen fil-partita kontra Valletta. Ben lagħab mal-Hibernians għal tliet snin. B'kollox lagħab 19-il partita. Ritratt: Facebook – X Factor Malta Bħala attur Ben kien ħadem fis-sensiliet Il-Klikka u Strada Stretta u ppreżenta bosta programmi u avvenimenti fosthom il-programm Tnejn Tnejn fuq One. Kien ukoll il-protagonist tar-reality show Benjamin. Ben ippreżenta wkoll l-ewwel żewġ edizzjonijiet ta' X Factor Malta fuq TVM. Se jkun qed jirritona fil-preżentazzjoni tat-tielet staġun tal-programm li se jibda minn Ottubru fuq TVM. Tħobb tara X Factor Malta? Aqra wkoll: Ara min se tkun il-ġurija ta' X Factor Malta Ben hu miżżewweġ lil Kristina (Xtina) u għandhom żewġ ulied Elle, li twieldet f'Diċembru tal-2018, u George, li twieled fl-10 ta' Awwissu tas-sena l-oħra. Aqra wkoll: Filmat: Ben ilaqqa' lil Elle ma' George Nawguraw lil Ben l-isbaħ xewqat f'għeluq sninu. Thank you for all your birthday wishes 🥳Thank you for your constant love and support 🥰🙏To love, health and happiness 🥂#birthday #thankyou #payitforward Posted by Ben Camille on Sunday, August 15, 2021 | [
2
] |
Matul din il-ġimgħa waqt The Hand-Book fuq 103 Malta's Heart il-mistiedna ta' George Cassar huma Fr Karm Debattista u l-preżentatriċi Stephanie Spiteri. Il-programm għandu wkoll paġna li tista' tidħol fiha f'dan il- link . Il-qari tal-ġurnata Qari mill-Evanġelju skont San Mattew – Mt 19, 16-22 Resaq wieħed fuq Ġesù u qallu: "Mgħallem, x'għandi nagħmel tajjeb biex nikseb il-ħajja ta' dejjem?". U Ġesù qallu: "Għax tistaqsini fuq it-tajjeb? Wieħed hu t-Tajjeb. Jekk int trid tidħol fil-ħajja, ħares il-kmandamenti". U Ġesù wieġbu: "La toqtolx, la tiżnix, la tisraqx, la tixhidx fil-falz, weġġaħ lil missierek u 'l ommok, u ħobb lil għajrek bħalek innifsek". Qallu ż-żagħżugħ: "Jiena dan kollu ħaristu; x'jonqosni iżjed?". Wieġbu Ġesù: "Jekk trid tkun perfett, mur, bigħ il-ġid li għandek, agħtih lill-foqra, u jkollok teżor fis-sema; imbagħad ejja u imxi warajja!" Iż-żagħżugħ kif sama' dan, telaq b'qalbu sewda, għax kien għani ħafna. The Hand-Book Waqt The Hand-Book jiġi diskuss l-Evanġelju tal-ġurnata. Il-programm jixxandar kuljum fuq 103 fil-5.35am, fin-12.30pm u fis-7.25pm. Segwi l-edizzjoni tal-lum permezz tal-filmat. | [
6
] |
L-ewwl truppi Amerikani qed jaslu fl-Afganistan sabiex jgħinu lill-ħaddiema fil-qasam diplomatiku u oħrajn sabiex jitilqu minn dan il-pajjiż fid-dawl li t-Talibani qed javvanzaw u jaħtfu bosta żoni. Fil-jum tal-ġimgħa, il-militanti ħadu taħt idejjhom Belt ewlenija ftit il-bogħod minn Kabul. Il-Kap tal-Ġnus Maqgħuda qal li s-sitwazzjoni fil-pajjiż issa hija ferm devastanti u se jkollha konsegwenzi koroh fuq iċ-ċittadini. Aktar minn mitejn u ħamsin elf persuna ġew sfurzati jitilqu minn djarhom. | [
10
] |
Fl-aħħar sigħat fiequ 100 persuna mill-Coronavirus f'pajjiżna u feġġew 51 każ minn fost 3,290 test, biex bħalissa hawn 647 każ attiv. B'kollox fiċ-ċentri tal-ittestjar saru 1,140,272 test. Ingħataw ukoll 784,626 doża tal-vaċċin. Minnhom, 407,948 persuna ħadu l-ewwel doża u 404,679 persuna huma kompletament imlaqqma. L-awtoritajiet tas-saħħa ħabbru li hemm 38 persuna pożittiva għall-COVID-19 li qed jieħdu l-kura fl-Isptar Mater Dei, ħamsa minnhom fit-Taqsima għall-Kura Intensiva. Qalu wkoll li l-età medja tal-każijiet tas-Sibt kienet ta' 42 sena. Intant, fl-aħħar sigħat, ma kienu irrappurtati l-ebda mwiet b'rabta mal-COVID-19. | [
1
] |
Aġġornat (1): L-Istati Uniti qalet li l-ħaddiema kollha fl-Ambaxxata ġew evakwati għall-Ajruport Internazzjonali ta' Kabul, filwaqt li hemm preżenza qawwija tal-Forzi Amerikani mad-dawra tal-ajruport. Il-midja bi prominenza qed tirrapporta wkoll li aktar minn 60 pajjiż minn madwar id-dinja ħarġu sqarrija sabiex it-Talibani jħallu lin-nies jitilqu mill-pajjiż. Aktar qabel: F'Kabul, propju fl-ewwel lejl li l-militanti Talibani reġgħu kisbu l-kontroll totali tal-Afganistan bdew jiġu infurzati l-ewwel liġijiet stretti Iżlamiċi. F'numru kbir ta' roadblocks madwar il-kapitali Kabul diversi militanti armati sa snienhom b'machine guns u armi oħra bdew iwaqqfu u jiċċekkjaw kull vettura li tgħaddi minn ħdejhom. Eks uffiċjali tal-Gvern Afghan immexxi mill- President Ashraf Ghani qed jiġu mwaqqfa arrestati filwaqt li għan-nisa mhux permissibbli aktar li joħorġu wara nżul ix-xemx u ġew pprojbiti milli jsuqu kull tip ta' vettura. Dan sar ftit tas-sigħat biss wara li l-President ħarab mill-Afganistan sabiex skont hu jevita t-tixrid tad-demm. Rapporti qqed jgħidu li hu ħarab lejn Uzbekistan. Huwa qal dan permezz ta' status fuq Facebook lit-Talibani sabiex jieħdu ħsieb il-poplu Afgan. Intant filmati fuq il-midja soċjali wrew ukoll l-ewwel mumenti tal-mexxejja Talibani fil-Palazz Presidenzjali ftit tal-ħin biss wara l-ħarba tal-President Għani. Fl-istess waqt eluf kbar ta' persuni qed jippruvaw jaħarbu mill-pajjiż b'kull mezz possibbli. Filmati li qed jiċċirkolaw fuq il-midja internazzjonali wrew gruppi kbar ta' nies jikjuwjaw fil-mitjar ta' Kabul biex jaqbdu waħda mit-titjiriet barra mill-pajjiż. Filmati oħra qed juru ajruplan militari ppakkjat b'persuni li jridu jaħarbu fl-isfond ta' ħsejjes tal-armi jisparaw. F'kummenti esklussivi li ta lis-sit tal-aħbarijiet CNN, wieħed mill-mexxejja Talibani sostna li huwa jemmen li xi darba jew oħra l-liġi Iżlamika għad tixtered mhux biss fl-Afganistan iżda madwar id-dinja kollha. Ġurnalisti fis-Sirja rrappurtaw ukoll li mal-aħbar li t-Talibani ħadu l-kontroll tal-Afganistan, diversi Moskeji f'Erbil infexxew f'kant ta' talb f'forma ta' ċelebrazzjoni għal dak li għadu kif ġara. Bil-moral ta' dawn il-persuni kien deskritt li huwa għoli ħafna b'dak li ġara matul il-jum. Din il-ħakma mill-ġdid tat-Talibani ġiet ftit tal-ġimgħat biss wara li l-President Amerikan Joe Biden iffirma ordni eżekuttiva biex il-qawwiet Amerikani jħallu l-Afganistan darba għal dejjem. Fit-8 ta' Lulju li għadda meta kien mistoqsi mill-ġurnalisti dwar dan is-suġġett, Biden iddefenda d-deċiżjoni tiegħu u sostna li l-Gvern Afgan għandu r-riżorsi kollha biex jiddefendi lilu nnifsu mit-Taliban. Huwa xejjen ukoll rapporti li l-intelliġenza Amerikana wissiet dwar invażjoni mit-Taliban u hawnhekk saħansitra kien sostna li huwa ċar li l-Gvern tal-Afganistan kellu l-kapaċità li jsostni lilu nnifsu. Meta kien mistoqsi dwar jekk din l-irtirata Amerikana mill-Afganistan hix waħda simili għal dik li kienet ġrat wara l-gwerra tal-Vjetnam, Biden sostna li le. Huwa saħansitra kien tenna li fl-Afganistan mhux se naraw xeni ta' ħelikopters jevakwaw dinjitarji minn fuq bjut tal-ambaxxati. Minkejja dan, sfortunatament filmati li ħarġu llum mill-Afganistan wrew xeni kważi identiċi għal dawk li dehru f'Saigon fl-1975. | [
10
] |
L-Uffiċjali f'Haiti qalu li minn tal-inqas elf, mitejn u sebgħa u disgħin persuna huma mejta wara terremot qawwi f'Haiti s-Sibt li għadda. Pumpiera u ħaddiema oħra qed ifittxu qalb it-tifrik bit-tama li jinstabu xi nies li għadhom ħajja. Mijiet ta' djar, knejjes u skejjel huma fost il-binijiet li ġew meqruda permezz ta' dan it-terremot, filwaqt li l-isptarijiet spiċċaw bla riżorsi biex jikkuraw lill-midruba. | [
10
] |
Il-mara Ngliża ta' 33 sena li lbieraħ waqgħet minn fuq il-vapur tal-Gozo Channel waqt li kien qed jaqsam il-fliegu, ġiet iċċertifikata li ma weġġgħetx. Dan wara li ttieħdet l-isptar għall-osservazzjoni. Il-każ ġara lbieraħ għall-ħabta tas-19.15. Hija ngħatat l-ewwel għajnuna minn ħaddiema tat-Transport Malta ta' fuq il-baħar kif ukoll minn tim mediku mill-isptar Mater Dei. Jidher li l-pulizija qed tinvestiga dan il-każ. | [
6
] |
It-televixins jidhru li qed jsiru akbar, irqaq u aktar konnessi kull sena. Imma issa, fl-2021, qed jsiru trasparenti. Matul il-konferenza diġitali CES 2021 dwar it-teknoloġija tal-konsumatur nhar it-Tnejn, LG żvela TV trasparenti bi skrin li tista tara meta tkun mixgħul jew mitfi. Il-klipp juri wirja OLED ta 55 pulzier li titla minn qiegħ is-sodda, qisha folja tal-ħġieġ qabel ma film jidher fuq l-iskrin. Xorta tista tara xi għamara warajha. Għalkemm it-televiżjonijiet trasparenti jidhru bħala teknoloġija friska iżda mhux meħtieġa, esperti mill-industrija jgħidu li huma xi ħaġa li nistgħu naraw aktar fi spazji pubbliċi dalwaqt. Ara aktar hawn: Ritratt: LG | [
6
] |
"Il-Partit Nazzjonalista jrid juri t-tħassib u jesprimi l-kundanna sħiħa tiegħu għal dak li kompla jiżviluppa fil-Belarussja mmexxi mid-dittatorjat ta' Aleander Lukashenko. Dak li qegħdin naraw huma atti mill-aktar gravi li huma theddida diretta għad-demokrazija Ewropea." Hekk saħqu fi stqarrija l-Kelliema tal-Partit Nazzjonalista għall-Affarijiet Barranin u Ewropej Carm Mifsud Bonnici flimkien mas-Segretarju Internazzjonali Roselyn Borg Knight "Pajjiż li qiegħed joħnoq l-oppożizzjoni. Joqtol u jippersegwita d-dissidenti interni tiegħu. Issa qiegħed ukoll juża bħala għodda politika persuni innoċenti, immigranti rregolari sabiex jaqsmu l-fruntieri minnu għal żewġ stati membri fl-Unjoni Ewropeja l-Litwanja u l-Latvja," hekk tenna l-PN dwar is-sitwazzjoni fil-Belarussja. Il-Partit Nazzjonalista jfakkar f'dak kollu li rajna f'dawn l-aħħar xhur b'dittatur li baqa' fil-poter kontra l-volonta popolari. Ifakkar li ftit ilu bagħat ajruplan militari biex jordna li titjira ċivili tal-kumpanija Ryan Air jitniżżel sabiex jiġi arrestat persuna prominenti fl-oppożizzjoni. Ifakkar li ttieħdu passi legali foloz u maħluqa fil-qrati tal-pajjiż kontra żewġ membri prominenti tal-oppożizzjoni Maria Kolesknikova u Maxim Znak li "r-reat" tagħhom huwa dak li ma jaqblux mar-reġim. Ifakkar ukoll li ftit jiem ilu nqatel Vitaly Shiskov persuna li kien qiegħed jgħin ċittadini jaħarbu minn dan l-istat awtoritarju. Ifakkar f'dak li l-atleta olimpika Krystina Timanovskaya kellha tgħaddi minnu biex taħrab u titlob ażil. Il-PN qed jisħaq li dan huwa aġir gravi u li hemm bżonn aktar miżuri urġenti u immedjati mid-dinja Ewropea sabiex dan l-abbuż flagranti għad-demokrazija u d-drittijiet fundamentali tal-bniedem jiġi kuntrastat. Il-PN jtenni l-kundanna tiegħu filwaqt li jappella u jittama li dan kollu għandu jwassal sabiex tul dan ix-xahar l-istituzzjonijiet Ewropej jiċċaqilqu, jiġu mlaqqa' l-organi neċessarji sabiex il-passi jittieħdu u fuq kollox jiġi assigurat li ebda stat membru ma jitħalla abbandunat waħdu. | [
6,
10
] |
Samsung nediet TV MicroLED ta' 110 pulzieri, u jinsab għall-bejgħ fil-Korea. Il-ġgant tat-teknoloġija ilu juri wirjiet massivi li jużaw teknoloġija MicroLED matul l-aħħar sentejn. Samsung żvelaw TV ta' 146 pulzier imsejjaħ The Wall fi CES 2018, u mudell ta' 75 pulzier fl-istess avveniment is-sena li għaddiet. Dawk it-TV's, madankollu, huma modulari u jeħtieġu installazzjoni. Dan il-mudell ġdid huwa prefabbrikat u jista jiġi installat bħal kull televiżjoni tradizzjonali. Il-mudell ta 110 pulzieri jista' juri kontenut 4K HDR u juża dwal LED li jistgħu jdumu għaxar snin. Dan it-TV ghandu karatteristika Multi View li tista turi sa erba' sorsi ta kontenut f'daqqa fuq skrins maqsuma li jistgħu jkunu sa 55 pulzier fid-daqs. Għalkemm il-mudell jinsab għall-bejgħ fil-Korea bħalissa, il-mudell se jkun disponibbli globalment fl-ewwel kwart tal-2021. | [
6
] |
Samsung ikkonfermat illum li avveniment Galaxy Unpacked tagħha, l-ewwel tnedija maġġuri ta smartphone tagħhom tas-sena – se jsir virtwalment nhar il-Ħamis 14 ta' Jannar. "Matul is-sena li għaddiet, it-teknoloġija mobbli ħadet iċ-ċentru fil-ħajja ta 'kuljum billi n-nies qed jaħdmu mill-bogħod u jqattgħu aktar ħin id-dar," taqra l-istedina ta' Samsung. "It-tranżizzjoni aċċellerata għal dinja mobbli iġġib magħha l-ħtieġa għal apparat li jistgħu jittrasformaw il-ħajja ta kuljum f'esperjenza straordinarja. Li tagħmel avveniment ta tnedija din is-sena f'sena partikolari huwa ċertament mhux tas-soltu għal Samsung, iżda l-passi tal-kumpanija aktar tard fis-sena jistgħu jkunu aktar sorprendenti. | [
6
] |
Fi ftit ġranet oħra jiftaħ l-istaġun tal-Lampuki, propju f'jum Santa Marija, l-15 ta' Awwissu. Bla dubju Marsaxlokk huwa r-raħal sinonimu mas-sajjieda u ftit jiem qabel jingħata bidu għal dan l-istaġun isir it-tberik tad-dgħajjes. Dan sar ilbieraħ ma nżul ix-xemx mill-Kappillan ta' Marsaxlokk flimkien mas-Segretarju Permanenti tal-Ministeru għall-Agrikoltura u s-Sajd Sharlo Camilleri. Nittamaw li jkollna staġun tajjeb fejn is-sajjieda jkollhom riżultati tajbin kif ukoll il-konsumaturi jkunu kuntenti bil-prodott frisk għal fuq il-mejda. | [
6
] |
Diġà għadda l-ewwel xahar mis-sena 2021. Għada nibdew Frar. Din hija ħarsa lura dwar it-temp li kellna f'Jannar… Temperaturi massimi madwar 1.6°C aktar #sħan mill-medja ta' 14.9°C Temperaturi minini madwar 1.5°C #aktar sħan mill-medja ta' 9.8°C Tkejlet l- #ogħla temperatura ta' kull żmien fid-9 ta' Jannar – 25.9°C Niżlet 84% tal- #medja (91mm) tax-xita għal Jannar Ritratt: Ray Grech | [
6
] |
It-temp illum il-biċċa l-kbira xemxi, bi ftit sħab għoli. Nida u umdità għolja matul il-lejl.. [ : 80%] Ir-riħ ħafif (F3-4) min-Nofsinhar il-Lbiċ (SSW).. Il-baħar ġeneralment ħafif. L-ogħla temperatura llum: 21°C; l-inqas illejla: 15°C. Tinħass: 23°C | 13°C Indiċi UV: 3 Ritratt mill-isbaħ miġbud fi nżul ix-xemx tal-bieraħ fil-limiti tal-Ħamrun, grazzi għal Wayne Rickard | [
6
] |
Wara t-telfa 3-1 kontra r-Russja fl-ewwel logħba mill-European Qualifiers għat-Tazza tad-Dinja, l-kummenti kollox ma' kollox kienu pożittivi, għalkemm tibqa dik id-dieqa li wirja tajba ma' dawwarnijix f'riżultat aħjar. Xi swaba ppuntati lejn xi individwi għall-goals li sofrejna iżda "L-iżbalji kienu tat-tim kollu bħal ma' meta nerbħu huwa mertu tat-tim kollu", tenna wara l-partita l-Kowċ Nazzjonali Devis Mangia. Referenza minn Mangia għas-sospensjoni tal-Kampjonat Premier bħalissa, "Il-COVID hija xi ħaġa li qed tiġi trattata tajjeb ferm f'dan il-pajjiż grazzi għall-isforzi tal-esperti, l-awtoritajiet u issa bit-tilqima, madankollu l-Futbol ma' jistgħax jibqa wieqaf". Malta hija l-unika pajjiż fl-Ewropa fejn il-Kampjonat reġa waqaf, "Kif tridni nipprepara l-players tiegħi, nittamaw li nitjiebu u niksbu riżultati tajbin fil-logħbiet ta' wara dawn f'Settembru, jekk il-players jibqgħu weqfin", tenna Mangia u dejjem jekk il-Kampjonat Premier ma' jkomplix. L-aħħar statistika turi biċ-ċar li l-figuri marbuta ma' każi pożittivi ta' COVID 19 u l-Futbol f'Malta huma baxxi ħafna. L-MFA mill-bidu tal-pandemija 'l hawn diġa nefqet eluf ta' ewro f'testijiet fuq players u nies oħra fil-klabbs u oħrajn involuti jew li jaħdmu fil-logħba f'Malta, li minnhom 98% ta' dawn it-testijiet irriżultaw negattivi għall-COVID19. Dwar il-logħba tal-Erbgħa Mangia kompla jgħid, "Dat-tim għadu f'work in progress, lgħabna kontra pajjiż li fl-aħħar Tazza tad-Dinja f'pajjiżu ma' ninsewx wasal sal-Kwarti Finali, iżda sodisfatt li speċjalment fit-tieni taqsima kellna kontroll fuq l-andament tal-partita, żammejna u tellajna l-ballun tajjeb, ħloqna l-okkażjonijiet u skurjajna goal mill-isbaħ, apparti li konna ferm viċin ukoll li niksbu l-goal tad-draw. "Hemm lok ta' titjib, tattikament qed ikunu dixxiplinati, mentalita pożittiva, nuru personalita u players agressivi kif irrid nara fit-timijiet tiegħi, iżda forsi rridu naħdmu u nikbru aktar fiżikament", temm jgħid wara t-telfa kontra r-Russja, l-kowċ Nazzjonali Malti Devis Mangia. Il-Ħamis wara nofsinhar il-players Maltin iħallu pajjiżna lejn is-Slovakkja fejn tkompli l-preparazzjoni qabel il-logħba tas-Sibt f'Trnava kontra l-istess pajjiż, dejjem minn Grupp Ħ ta' Kwalifikazzjoni għat-Tazza tad-Dinja. Il-logħba tal-Erbgħa fl-Istadium Nazzjonali kienet ukoll it-98 waħda għall-captain Andrei Agius bil-flokk Nazzjonali li fuqu għażel numru insolitu għalih il-15, biex ifakkar u jsellem il-memorja tal-mibki President tal-klabb tiegħu, Hibernians, Tony Bezzina, li l-ġimgħa li għaddiet għadda għall-ħajja ta' dejjem, propju fil-15 ta' Marzu. | [
6,
15
] |
Mewġa kiesħa Siberjana (mir-Russja) mistennija tibqa' nieżla 'l isfel sal-Libja u l-Eġittu u tinħass sew anke mill-gżejjer Maltin fil-bidu tal-ġimgħa d-dieħla, b'temperaturi madwar 5-6°C #anqas mill-medja ta' nofs Frar.. Kollox jibda minn Jum San Valentinu (14/2 Ritratt: Country Living Magazine | [
6
] |
Donnu t-temp għadu ma qagħadx sew. Is-soltu mdorrijin li wara l-Għid, dlonk tibda s-sħana u ngħidu li s-sajf magħna. Għalkemm ma nistgħux niċħdu l-fatt li diġà kellna xi jiem sajfin u sħan, xorta waħda qed ikollna mumenti fejn tinħass il-kesħa, speċjalment filgħaxijiet u filgħodu. Hekk kif tindika din it-tabella mtella' mis-sit: It-Temp Madwarna, nħar il-Ġimgħa li ġej, 16 t'April ser ikun jum mirjieħ filwaqt li l-Ħadd 18 t'April, mistennija maltempata, li aktarx sew li tkun bix-xita tal-ħamrija. | [
6
] |
It-temp illum bnazzi b'xi sħab baxx kultant, pjuttost imdaħħan ('hazy') u jinħass umdu.. Ir-riħ umdu u ħafif (F3) mil-Lvant (E) li jsir moderat (F4) mill-Grieg il-Lvant (ENE).. Il-baħar ħafif għal moderat, fejn jaqbel. L-ogħla temperatura llum: 16°C; l-inqas illejla: 12°C. Tinħass: 17°C | 9°C Indiċi UV: 5 Ritratt mill-isbaħ miġbud riċentament fi nżul ix-xemx fil-limiti ta' San Lawrenz f'Għawdex, grazzi għal Adrian Barbara. | [
6
] |
Ir-riħ mill-Majjistral (NW) mistenni li jitqawwa ħafna (sa Forza 7) u jiksaħ bejn illejla l-Ħadd 14/3 u t-Tlieta 16/3.. Evitaw li tħallu vetturi taħt siġar kbar u/jew viċin ix-xtut fejn magħruf li jaqbel dan ir-riħ. Il-mewġ mistenni li jilħaq sa 4-5 metri fejn l-aktar li jkun jaqbel.. Din it-twissija tidħol fis-seħħ mil-lejla l-Ħadd 14/3 mal-wasla ta' front kiesaħ minn fuq l-Italja, u tibqa' fis-seħħ sat-Tlieta 16/3, bir-riħ ikun l-aktar qawwi nhar it-Tlieta 16/3 u bi ftit xita wkoll imbassra.. Dan ir-riħ se jkun bil-buffuri u jinħass kiesaħ ħafna minħabba l-'wind chill factor'. | [
6
] |
Dan kien riżultat ta' ċirkolazzjoni ta' pressjoni baxxa minn fuq it-Tuneżija li resqet viċin tal-gżejjer Maltin. Ħafna ramel mid-deżert u ftit xita kif kien previst fil-ħin li għadda, b'temperatura massima pjuttost sħuna ta' 20°C matul l-ewwel jum tar-rebbiegħa, illum 20/3. Kollox se jinbidel mil-lum il-Ħadd 21/3, hekk kif se jdur ir-riħ u t-temp jiksaħ f'daqqa. Roqgħa instabbli fuq it-Tuneżija (ara ċirku iswed) se tgħaddi viċin ħafna tal-gżejjer Maltin għada filgħodu. | [
6
] |
It-temp illum il-biċċa l-kbira xemxi bi ftit ċpar għall-ewwel u matul il-lejl.. Ir-riħ ħafif (F3) l-aktar mix-Xlokk il-Lvant (ESE).. Il-baħar ħafif. L-ogħla temperatura llum: 20°C; l-inqas illejla: 12°C. Tinħass: 22°C | 11°C Indiċi UV: 6 Kos hux, min jaf kemm -il darba dawk mhux biss reliġjużi imma anke devoti u dilettanti tal-purċissjonijiet, talbu biex ikun temp sabiħ fil-Ġimgħa Mqaddsa imma ħafna drabi kien ikkaratterizzatr b'maltemp. M'hemmxx'tagħmel! Ritratt mill-isbaħ miġbud ilbieraħ fil-limiti tar-Rabat, grazzi għal Daniel Muscat Caruana | [
6
] |
F'messaġġ li kiteb fuq il-mezzi soċjali tiegħu, il-Ministru Edward Zammit Lewis qal li huwa nfurmat li qed jintbagħtu fuljetti qarrieqa għand ir-residenti tat-8 Distrett taparsi mibgħut u ffirmat minnu. "Nicħad kategorikament li dan il-fuljett intbagħat minni jew min-nies tiegħi. Huwa ċar li dan huwa parti minn kampanja organizzata sabiex ikun hemm assassinju politiku tal-karattru tiegħi – liema kampanja ilha għaddejja għal dawn l-aħħar ġimgħat u qed twassal għal tbatija għalija u għall-familja tiegħi." Saħaq il-Ministru Zammit Lewis. Il-Ministru kompla jgħid li huwa baqa' b'ħalqu magħluq iżda issa nqabeż kull limitu. Talab ukoll apoloġija lil kull Laburist "li stajt weġġajt b'kummenti li ttieħdu barra mill-kuntest" u qal li ser jibqa' jkun ta' servizz għall-pubbliku u għall-Partit Laburista. | [
6
] |
Fi stqarrija maħruġa ftit tal-ħin ilu mill-Uffiċċju tal-President ġie kkonfermat li l-President ta' Malta George Vella u s-Sinjura Miriam Vella aktar kmieni llum iltaqgħu ma' rappreżentanti tal-familja Caruana Galizia, f'forma privata, fil-Palazz ta' Sant'Anton. Ma ngħatat l-ebda informazzjoni dwar dak li ġie diskuss f'din il-laqgħa. Din il-laqgħa saret ġimgħa wara li bord ta' inkjesta indipendenti dwar l-assassinju tal-ġurnalista Daphne Caruana Galizia sab lill-Istat responsabbli għall-assassinju tagħha. Ilbieraħ il-Prim Ministru Robert Abela kellu laqgħa privata wkoll mall-familja Caruana Galizia. | [
6
] |
Ilbieraħ bil-lejl, għall-ħabta ta' 23.30hrs, il-Pulizija kienu infurmati li ġewwa Triq Cassarino, San Pawl il-Baħar kien hemm raġel qed jagħmel ħsarat fuq vetturi. Dan il-każ ġara Triq it-Turisiti fejn il-pulizija sabu Nigerjan ta' 25 sena li kellu ħadida kbira f' idu. Fuq il-midja soċjali tal-Korp tal-Pulizija, intqal ukoll li kellu fil-pussess tiegħu sikkina kbira u ħadida oħra. Intalbet l-assistenza tal-Pulizija tal-RIU minħabba li r-raġel irreżista l-arrest u kellu jintuża l-'pepper spray'. Waqt l-arrest huwa għamel ħsarat fuq vettura tal-Pulizija, filwaqt li żewġ pulizija tar-RIU sofrew ġrieħi ħfief. Ir-raġel inżamm arrestat fil-lock up tal-Pulizija l-Furjana, filwaqt li l-investigazzjonijiet għadhom għaddejjin. | [
6
] |
Id-Deputat Prim Ministru u Ministru tas-Saħħa Chris Fearne ħabbar fuq il-midja soċjali tiegħu, li għada 3 t'Awwissu 2021 ser ikun hemm 'walk in vaccination' fil-mobile clinic quddiem il-Knisja ta' Wied il-Għajn. It-tilqim ser jingħata bejn is-6 u d-9 ta' filgħaxija. Il-pubbliku huwa mħeġġeġ li jitlaqqam. | [
6
] |
Kif se jkun il-Milied din is-sena għal Ivan Gaffiero? Se sjkun Milied speċjali mal-partner tiegħi li tant huwa kuntent li qed jiċċelebra l-ewwel Milied kemm f'Malta u anka f'ħajtu. Meta nara lilu kuntent, niġi kuntent jien. L-ikla ta' nofsinhar din is-sena xtaqt naqsamha ma' nies li huma waħedhom , u se nieklu ikla flimkien . X'tixtieq tara fost il-poplu? Jaqtgħu l-mibegħda, il-paroli fuq in-nies u jħallu lil kulħadd jgħix ħajtu kif jixtieq u ma' min jixtieq . Kif tħares lejn is-sena 2020 u x'qed tistenna mis-sena 2021? Jien għalija din is-sena naħseb kienet sena ta' suċċess, sirt naf ħafna aktar nies permezz ta' diversi programmi li għamilt fuq facebook, kemm Maltin u barranin. Kienet sena li sirt naprezza ħafna aktar kemm vera konna komdi qabel, u kienet sena li sibt l-imħabba . Messagg mingħandek biex inkunu iżjed b'qalb ħanina lejn xulxin. Il-messagg tiegħi huwa li hemm bżonn ħafna mħabba lejn kulħadd, b'mod speċjali mill-ulied lejn min tahom il-ħajja; il-ġenituri għamlu sagriffiċċji għalihom. Iżda wkoll li kulħadd għandu joqgħod attent kif jitkellem għax b' kelma waħda persuna tkissru u tfarrku . | [
2,
6
] |
Dalgħodu l-Kap tal-Partit Nazzjonalista Bernard Grech f'kollegament telefoniku fuq Net FM qal li l-PN għandu l-ġenwinità, il-passjoni u d-determinazzjoni li jagħti lil pajjiżna l-kredibilltà li tixraqlu, għax il-PN dejjem kien fuq in-naħa t-tajba tal-Istorja. "Il-PN huwa dak il-partit li jista' jġib il-bidla f'pajjiżna għax il-PN biss jista' jagħti l-ħelsien lil pajjiżna mill-ħakma tal-kriminali li ħatfuh." Meta mistoqsi dwar il-konklużjoni tal-inkjesta pubblika dwar l-assassinju tal-ġurnalista Daphne Caruana Galizia, Bernard Grech qal li l-Inkjesta tat timbru ċar li l-Gvern Laburista uża l-istituzzjonijiet kollha ta' pajjiżna biex jikkontrolla l-informazzjoni, l-investigazzjoni u l-prosekuzzjoni. Hekk kif dan kollu juri li l-Gvern ħoloq klima ta' impunità. Huwa qal li l-Gvern Laburista kien qiegħed hemm biss biex jaqdi l-interessi tal-individwi li ħakmuh. Dwar il-ġurnaliżmu u l-midja Bernard Grech qal li issa wasal iż-żmien li Robert Abela jrid jgħaddi mill-kliem għall-fatti u ma jibqax jostakola lill-midja. Huwa żied jgħid li l-Gvern ma jistax jibqa' juża flus il- poplu biex jikkontrolla l-istituzzjonijiet. Dwar ir-riforma fl-istazzjon nazzjonali, Bernard Grech qal li l-Gvern ta' Robert Abela qed jaħkem lil-PBS u li l-aħbar qed tkun manipulata biex taġevola lill-Gvern Laburista. Il-Kap tal-PN reġa' għamel sejħa lil Robert Abela biex jiċħad lil Joseph Muscat. "Muscat għamel ġid għall-pajjiż, iżda dan ma jistax jintuża biex jiġi skużat l-ħażin kollu li kien seħħ mill-2013," qal Grech "Robert Abela għandu jibgħat messaġġ ċar lil Malta u lil hinn minnha li huwa differenti u mhux se jittollera dak li ġara taħt Joseph Muscat," tenna jgħid Bernard Grech. | [
6
] |
Ritratt: Malta Shooting Sport Federation It-tiratriċi Eleanor Bezzina rebħet il-finali tal-League Nazzjonali tal-10m Air Pistol b'total ta' 232.9 punt. Josephine Galea Calleja spiċċat it-tieni b'total ta' 220.1 punt, u fit-tielet post spiċċa Stephen Vassallo b'total ta' 200.5 punt. Dan wara li nhar is-Sibt li għadda, il-Malta Air Rifle and Pistol Shooting Club organizza t-tielet kompetizzjoni mil-League Nazzjonali 2021-2022 fid-dixxiplina tal-10m Air Pistol, fil-Larry Vella Indoor Range ġewwa l-Bidnija. Fil-kwalifikazzjoni, it-tiraturi kellhom jisparaw sitt settijiet ta' 10 tiri, għal total ta' 60 tir kull wieħed, f'massimu ta' siegħa u kwart. L-aħjar tmien tiraturi għaddew għall-finali. Eleonor Bezzina ġiet l-ewwel fil-kwalifikazzjoni, b'total ta' 569 minn 600 punt, segwita minn Josephine Galea Calleja b'517 punt, u fit-tielet post spiċċa t-tiratur Stephen Vassallo b'505 punt. It-tmien tiraturi li għaddew għall-finali kienu: Eleonor Bezzina, Josephine Galea Calleja, Stephen Vassallo, Stephen Kingswell, Neil Briffa, Gordon Camilleri, Raymond Cacciattolo, u Sephora Fenech. Ir-referee tal-kompetizzjoni kien Angelo Galea u r-Range Officer kien John Galea. Il-kompetizzjoni li jmiss se tittella' nhar il-Ħadd 21 ta' Novembru 2021 fl-10am. | [
15
] |
Ritratt provdut mill-familja Cassar Stivala Din il-ġimgħa hija waħda speċjali għal Maria Assunta Cassar mill-Furjana hekk kif nhar it-Tnejn li għadda hija għalqet 100 sena. Maria Assunta Cassar née Stivala twieldet il-Furjana fit-8 ta' Novembru 1921 minn Nikola Stivala, mill-Qrendi, u Clementa Camilleri, miż-Żurrieq. Fis-7 ta' Ġunju 1945 Maria Assunta ngħaqdet fiż-żwieġ ma' Nicholas Francis Cassar mill-Belt Valletta, bin Pawlu u Antonia née Gatt. Iż-żwieġ seħħ fil-knisja ta' Sarria, il-Furjana. Maria Assunta u Nicholas kellhom ħames ulied, kollha subien; Anthony, Manwel, Dione, Alexander u Joseph. Maria Assunta għandha sitt neputijiet u sitt proneputijiet. Weġgħa li Maria Assunta ma tista' tinsa qatt hija meta binha Manwel miet ħesrem fil-25 ta' Jannar 2005 fl-età ta' 57 sena. Maria Assunta, mara tad-dar, fejn b'imħabba u għożża rabbiet il-familja flimkien ma' żewġha. Żewġha Nicholas ġie nieqes fis-17 ta' Ġunju 2010. Illum hija tgħix ġo darha taħt il-ħarsien taż-żewġ uliedha ġuvintur Dione u Joseph. Fost id-diversi awguri li saru lil Maria Assunta kien hemm dak tal-Parroċċa ta' San Publju, l-Furjana. Ritratt: Facebook – Parroċċa San Publju Furjana Nawguraw lil Maria Assunta l-isbaħ xewqat f'għeluq il-100 sena tagħha. | [
2
] |
Ritratt: Muntaġġ / Facebook L-attur Mario Micallef kien fost il-mijiet ta' persuni li irreaġixxew għall-kummenti tal-attriċi Maruska Aquilina, li wkoll tippreżenta l-programm Espresso fuq One TV, wara li nhar il-Ġimgħa ħabbret li rriżultat pożittiv għall-Covid u li ma ħaditx il-vaċċin. Fl-istess kumment fuq il-paġna tagħha fuq Facebook, li issa mhux qed tidher aktar, Maruska Aquilina kienet kitbet ukoll li "Nixtieq li din il-kampanja ta' fissazzjoni fuq il-vaċċin mad-dinja kollha tieqaf!" Aqra wkoll: "Għandi l-Covid. Le ma ħadt l-ebda vaċċin" – il-preżentatriċi Maruska Aquilina L-attur Mario Micallef, li minn Marzu se nkunu qed narawh fis-serje l-ġdia Irbaħt il-Lottu ta' TVM, aktar kmieni din is-sena kien qed jilgħabha mal-mewt wara li rriżulta pożittiv għall-Covid. Fil-messaġġ tiegħu li hu kiteb taħt l-artiklu li ġie mxerred fuq il-paġna ta' Facebook ta' Newsbook Lifestyle , Micallef qal hekk: "Maruska, nawguralek min qalbi u b'sinċerità, li tfiq malajr kemm jista jkun. Biss, kieku għaddejt minn dak li għaddejt minnu jien, u naturalment familti, naħseb li kont taħsibha xort'oħra. Ara jien il-kontra. Jiddispjaċini li għalkemm għandi l-età, ma kienux laħqu jagħtuni l-vaċċin għax ma kienx għadu jmissni meta ħadt il-Covid. Kieku żġur li ma kontx ngħaddi minn dak li għaddej. Kieku l-vaċċin ma għamilx effett, kieku n-numri ma kienux jinżlu hekk min meta n-nies bdiet titlaqqam. Filwaqt li nirrispetta d-deċiżjoni tiegħek, jien għandi opinjoni oħra tal-vaċċin." Ritratt Facebook – Newsbook Lifestyle | [
2
] |
Ritratt: Archdiocese of Malta Tħabbret il-mewt ta' Fra Matthew Festing, Gran Mastru tal-Ordni tal-Kavallieri ta' San Gwann. Fra Matthew Festing miet hawn Malta u l-ġimgħa l-oħra attenda għaċ-ċerimonja tal-professjoni tal-Kavallier Francis Vassallo li saret fil-Konkatidral ta' San Gwann. Ingħad li wara ċ-ċerimonja huwa ħassu ma jiflaħx u ddaħħal l-isptar. Robert Matthew Festing twieled l-Ingilterra fl-1949 u sar membru tal-Ordni tal-Kavallieri ta' Malta fl-1977. Festing kien Gran Mastru tal-Ordni Sovran ta' Malta mill-2008 u serva sa Jannar tal-2017. Fuq Twitter, l-Arcisqof Charles Scicluna sellem il-memorja ta' Fra Matthew Festing u stieden lill-Insara jitolbu għalih. | [
13
] |
Joe Farrugia d-Dulli bħala Puzzitu. Ritratt: Facebook - Nostalġija Fl-episodju li jmiss mis-sensiela Nostalġija li jixxandar it-Tlieta 16 Novembru fuq TVM, Ġina jkollha l-vista għand il-gajnikoloġista. Carol tmur għand il-kappillan tipprova ssir taf min hi omm John. Grezzju jidher li waqaf jixrob. Iċ-Ċakkar kurjuż kif iċ-Ċatt ħalla l-iskufja warajh. Puzzitu jerġa' jittanta jiġbor flusu mingħand Peppi. George jasal lura minn Għawdex u jsib li serquħ. U jidħollu suspett f'min kien. Rufus iżur il-qabar ta' missieru. Iċ-Ċatt jaħbi l-flus u jidher li l-kuxjenza diġa qiegħda tniggżu. Ċensina w Ġina jagħmlu minn kollox biex jerġgħu jaraw lil xulxin; imma Salvu iebes wisq. Dan huwa l-filmat promozzjonali għall-episodju li jmiss: Nostalġija għandu kitba u produzzjoni ta' Ronald Saliba b'direzzjoni ta' Charles Stroud. | [
2,
6
] |
Ritratt: muntaġġ - Canva / Facebook Claire Borg Bjorn Formosa sellem il-memorja ta' Claire Borg, omm ta' 40 sena minn San Ġiljan, li ħallietna aktar kmieni llum. Claire kienet ilha madwar tliet snin residenti f'Dar Bjorn. "Kont żgħira wisq! Min qatt kellu jgħidli li ser nitilfuk daqshekk malajr. Claire kellha MS (Isklerożi Multipla)," qal Bjorn filwaqt li qasam mas-segwaċi tiegħu ritratt ta' Claire li kienu ħadu meta marru jieklu f'San Ġiljan, proprju l-post fejn Claire twieldet. "Kemm konna ħadna pjaċir! Ħa nimmisjawk! Għażiża Claire, strieħ fis-sliem," qal Bjorn filwaqt li fakkar lill-pubbliku biex ikompli jgħin lil ALS Malta tkompli tipprovdi servizzi għal nies morda b'MS u mard newroloġiku ieħor, f'dawn il-mumenti diffiċli. Ritratt: Facebook – Bjorn Formosa Tista' tgħin b'wieħed minn dawn il-metodi: SMS fuq 5061 8936 – €6.99 'BOV mobile pay' fuq 79096249 jew żur alsmalta.org/donate Kondoljanzi lil-qraba kollha. Claire, strieħ fis-sliem! | [
2
] |
Ritratt: Facebook - Espresso L-attriċi u preżentatriċi Maruska Aquilina ħabbret li rriżultt pożittiv għall-Covid-19. Fuq Facebook hija kitbet fuq dak li għaddejja minnu. Qalet li issa ilha tmient ijiem ġewwa kwarantina u li ħajjitha baqgħet għaddejja b'mod normali. Għall-grazzja t'Alla, ma kiddietnix ħafna, qisni għandi riħ bħal ma ġieli kelli fil-passat," qalet hi filwaqt li żiedet tgħid li tinsab tajba. Kienu bosta li staqsewha kif qed tħossha peress li qabadha l-Covid-19 wara li ħadet il-vaċċin. Jien ma ħadt l-ebda vaċċin tal-covid! Nixtieq li din il-kampanja ta' fissazzjoni fuq il-vaċċin mad-dinja kollha tieqaf!" saħqet hi. Mouroska żiedet tgħid li tirrispeta lil kull min ħa l-vaċċin u forsi se jerġa' jieħdu. "Jien ma nlum lil ħadd, għax kulħadd għandu l-istejjer u l-esperjenzi tiegħu u jiddispjaċini mmens għal min sfortunatament tilef ħajtu u l-qraba tiegħu, jistaqsu 'min jaf kieku kellna l-vaċċin qabel?' Aħna umani, bilfors tistaqsi u tfittex it-tweġibiet," ikkummentat hi. "Però nixtieq li b'mod reċiproku jiġu rispettati individwi li sfortunatament huma stess jew għandhom maħbubin tagħhom li sofrew korrimenti minħabba l-vaċċin! Għaliex dawn l-affarijiet ma nisimgħuhomx fl-aħbarijiet? Għaliex persuna li min jaf minn xiex tkun għaddiet fis-skiet, tiġi mżebilħa għax tirrifjuta l-vaċċin?" staqsiet Maruska, li narawha tippreżenta Espresso fuq One TV. Lil Maruska nafuha wkoll bħala attriċi fil-karattru ta' Gladys fis-sensiela Deċeduti. "Niftaħru tant bl-ugwaljanza u bl-inklużjoni! Ir-responsabiltà f'idejn min jista' jwassal l-informazzjoni korretta! U ser nieqaf hawn, għax kulhadd għandu moħħ biex jaħseb. Kull individwu huwa differenti, għandu patrimonju ġenetiku differenti, naf min ma kienx vaċċinat u għadda kollox b'wiċċ il-ġid, naf min kien vaċċinat u anke spiċċa għal kura l-isptar u saħansitra tilef ħajtu," żiedet tgħid hi filwaqt li rrimarkat li anke sempliċiment paracetamol jew biċċa ħobż taf taffetwa l-individwi b'mod differenti. "Jien ma ħadtx la l-ewwel, la t-tieni vaċċin u wisq inqas il-booster, issa li għandi immunità naturali għax iltqajt mal-virus innifsu!" temmet tgħid Maruska. Ritratt: Facebook – Maruska Aquilina | [
2,
6
] |
Ħabta bejn żewġ karozzi tħalli 4 persuni midruba fosthom tarbija ta' 5 xhur bi ġrieħi serji. L-aċċident seħħ ilbieraħ filgħaxija, għall-ħabta tal-10:00pm, fi Triq tal-Barrani, Ħal Tarxien. Il-Pulizija tad-Distrett marret immedjatament fuq il-post u mill-investigazzjonijiet preliminari rriżulta li seħħet ħabta bejn Renault Captur misjuqa minn raġel ta' 58 sena residenti s-Swieqi u Honda Fit misjuqa minn raġel ta' 32 sena residenti l-Iklin. Fil-Honda kien hemm ukoll mara ta' 31 sena u tarbija, tifel ta' 5 xhur. Fuq il-post issejjaħ tim mediku u membri mid-Dipartiment tal-Protezzjoni Ċivili li assistew lill-persuni involuti fl-inċident. L-erba' persuni ttieħdu l-Isptar Mater Dei sabiex jingħataw il-kura meħtieġa. Aktar tard ir-raġel ta' 58 sena ġie ċċertifikat li qiegħed isofri minn ġrieħi ħfief. Il-mara u r-raġel li kienu fil-Honda, sofrew ġrieħi gravi, filwaqt li t-tifel kien iċċertifikat bi ġrieħi serji. Il-Maġistrat tal-Għassa, Dr. Noel Bartolo kien infurmat bil-każ u ħatar inkjesta. L-investigazzjonijiet tal-Pulizija għadhom għaddejjin. | [
6
] |
Nhar il-Ħamis 4 ta' Novembru 2021 ġie inawgurat ħanut ġdid bl-isem ta' 'Her Majesty's Bakery' li jinsab fi Triq il-Mensija, f'San Ġwann. Dan huwa l-ewwel ħanut minn din il-katina lokali ġdida u promettenti , f'pajjiżna. Apparti d-dehra tiegħu li tilqgħek, dan il-ħanut joffri għażla vasta ta' tgħomiet bnini minn selezzjoni ta' ħobż frisk, varjetà minn 40 tip ta' salami u prieżet differenti u għażla kbira ta' ħelu għal kull okkażjoni. L-istess sidien qed jimmiraw li jkomplu jkabbru din il-katina f'lokalitajiet oħra madwar Malta. Għall-inawgurazzjoni, kien hemm preżenti s-Sindku ta' San Ġwann Trevor Fenech li awgura suċċess lil dan in-negozju. | [
6
] |
Stħarriġ tal-opinjoni pubblika li sar minn Dr Vincent Marmarà u li ġie ppubblikat fuq it-Torca u ieħor fuq il-Maltatoday qed juru distakk ta' madwar 46,000 vot bejn il-Partit Laburist u l-Partit Nazzjonalista. Dan huwa riżultant identitiku li juri fiduċja iżjed soda fil-Prim Ministru Robert Abela u l-PL. L-istħarriġ tat-Torċa ta fiduċja ta' 52.5% fil-Prim Ministru, 25.5% iżjed mill-Kap tal-Oppożizzjoni Bernard Grech. Min-naħa l-oħra, dak tal-Maltatoday wera fiduċja b'saħħitha ta' kważi 49% fil-Mexxej Laburista, 21% iżjed mill-Kap Nazzjonalista. Il-Partit Laburista huwa fdat minn kważi 57% tal-elettorat u l-Partit Nazzjonalista jikseb ftit inqas minn 42%, skont it-Torċa, filwaqt li skont il-Maltatoday, li kieku kellha ssir elezzjoni għada, il-Partit Laburista jgħaddi lill-Partit Nazzjonalista bi 13.5 punti perċentwali. Ritratt meħud f'Diċembru 2019/Robert Abela | [
6
] |
Aktar minn €16,500 ġew miġbura għal ALS Malta u DAR Bjorn bis-saħħa ta' serata f'ION The Harbour li saret l-Erbgħa li għadda, 3 ta' Novembru. Din is-serata kienet sponsorjata minn 'Iniala Harbour House' u 'Charles Grech' fejn mija fil-mija tal-biljetti marru kollha għal ALS Malta u l-proġetti ta' DAR Bjorn 2 li mistenni li tinfetaħ aktar tard is-sena d-dieħla. F'kummenti li ħadna, Iniala tennew li huma onorati li taw s-sapport tagħhom lil din il-kawża ġusta bis-saħħa ta' din is-serata. Serata fejn kienet tinkludi 5-course meal minn restorant li rebaħ diversi unuri, ION The Harbour, restorant b'veduti mill-isbaħ tal-port il-kbir. Waqt din is-serata ġew irkantati pitturi minn ALS Malta Shop kif ukoll one-night stays ġewwa l-istess lukanda. Tul dan ix-xahar ser ikun hemm pitturi għall-bejgħ biex is-somma tkompli tiżdied, bil-flus kollha ser imorru għal ALS Malta DAR Bjorn 2 ser tkun dar 'state-of-the-art' fejn tidħol kura għar-residenti b'ALS u mard newreloġiku ieħor. Bħalissa hemm mijiet ta' residenti li qed jistennew sabiex jidħlu f'din id-dar. L-ewwel DAR Bjorn li ġiet inawgurata fl-2017 kienet ta' suċċess kbir, minkejja ċ-ċokon tagħha 13-il resident sabu din id-dar bħala refuġju. Kien għalhekk li Bjorn telaq bl-idea biex jibda DAR Bjorn 2, din id-dar ser tkun qed tgħin madwar 30 pazjent ieħor. "Dakinhar tas-serata kienet waħda mil-iljieli li mhux ser ninsa tal-2021. Ħadna gost niltaqgħu ma' benefatturi li ġew apposta għall-ikla. Komplejna niġbru l-flus u għadna għaddejjin sal-lum! Din il-lukanda lussuża offriet li tkompli tgħina billi qed jesebixxu uħud mill-arti li għandna għall-bejgħ. Lukanda li m'għandiex biss veduta mill-isbaħ, trattament mill-aqwa u l-ifjen servizz ...imma għandha qalb soċjali li lesta li tgħin lil kull min hu fil-bżonn. Grazzi Iniala" qal Bjorn Formosa. Imwettqa mill-filantropu Mark Weingard, Iniala tagħmel ċert li tagħti lura lill-komunità. Din l-attività hija parti minn serje ta' avvenimenti u inizjattivi li l-Iniala ser tkun qed toffri bħala parti mill-Corporate Social Responsibility bil-għan li organizzazzjonijiet volontarju jiġu mgħejuna. | [
6
] |
L-aħħar ġurnata ta' kompetizzjonijiet fil-Kampjonati Ewropej tal-Għawm Short Course li saru f'Kazan, ir-Russja ġabet aktar suċċessi lill-kontinġent Malti b'żewġ Rekords Nazzjonali oħra. Thomas Wareing, li kkompeta fl-400m Medley Individwali stabbilixxa ħin rekord ġdid ta' 04:27.54. Hu għeleb ir-rekord tiegħu stess ta' 04:40.02 li stabbilixxa f'Manchester f'Ottubru 2016. Sasha Gatt ikkompetiet fl-avveniment tal-400m freestyle li għamlet ħin ta' 04:17.41. Dan il-ħin għeleb il-ħin rekord preċedenti ta' 04:21.37 miksub minn Mya Azzopardi f'Istanbul aktar kmieni f'Marzu. Il-kontinġent Malti se jirritorna Malta matul il-ġurnata tat-Tnejn. | [
6,
15
] |
It-tnedija tal-istudji li saru fuq il-proġett tal-metro ġew jiswew aktar minn €75,000. Dan ħareġ wara mistoqsija Parlamentari li saret mid-Deputat Nazzjonalista Toni Bezzina lill-Ministru għat-Trasport, Infrastruttura u Proġetti Kapitali Ian Borg. It-tweġiba li tpoġġiet fuq il-mejda tal-kamra kienet turi li l-attività li saret fit-2 ta' Ottubru fi Pjazza Tritoni biex jiġi mniedi l-istudju li sar dwar il-proposta ta' metro f'Malta ġiet tiswa €76,981.76. Il-proġett tal-metro qed ikun stmat li jiġi jiswa lill-pajjiżna €6.2 biljun u jkun komplut fi żmien 20 sena. Dan huwa proġett li għadu fi stadju bikri ta' diskussjoni fejn diversi nies qed jagħtu l-opinjoni tagħhom, bil-Gvern għadu ma kkonfermax jekk hux ħa jkun qed jimxi għall-istadju li jmiss, jiġifieri fosthom l-istudji ġeoloġiċi. | [
6
] |
"Aħna rridu Malta isbaħ, anke fl-irħula tagħna fejn jeħtieġ innaqqsu l-kruha ta' cables u arbli tad-dawl li jkerrħu t-toroq u l-faċċati tad-djar privati. Irridu niġġieldu l-kruha billi nippjanaw aħjar u ninvestu fis-sbuħija tal-lokalitajiet." Dan qaluh il-Kelliem ewlieni tal-Partit Nazzjonalista Peter Agius flimkien mal-Kandidat Clifford Zahra Fenech minn lokalità fiċ-ċentru ta' Malta fejn tipikament għandek mijiet ta' cables jaqsmu min naħa għall-oħra tat-triq u għexieren ta' arbli bil-cables mal-faċċati tad-djar privati u negozji. Huma qalu li fil-Manifest elettorali fl-2017 il-Partit Laburista wiegħed li 'jitneħħew l-arbli tad-dwal u wires żejda minn mal-faċċati tad-djar'. Il-Manifest jgħid li ser jitnaqqas drastikament 'l-isfreġju u l-inkonvenjent' mit-toroq Maltin billi flok isiru cables fil-faċċati tad-djar u arbli bil-cables jaqsmu min naħa għal oħra tat-triq dawn jibdew isiru ġo culverts taħt il-bankini. Mhux talli hekk, talli fin-nefqa ta' 400 miljun f'toroq il-Gvern Laburista tilef l-okkazzjoni li jippjana x-xogħol tat-toroq b'mod li jitlestew culverts taħt l-art fejn jistgħu jiġu l-cables," saħqu il-Kelliema tal-PN. Huma komplew jgħidu li sadanittant, ma kien hemm l-ebda inċentiv biex fil-bini ġdid mis-settur privat, is-sidien jippreparaw culverts biex il-cables li jservu binjiet ġodda jitpoġġew taħt il-bankina. Il-ftit każijiet fejn tpoġġew cables fil-culverts taħt il-bankini kienu każijiet fejn kienu s-sidien privati stess li nefqu l-flus minn buthom biex għamlu dan. "Il-Gvern naqas milli jgħin f'dak li, ironikament, kienet wegħda elettorali tiegħu stess." "Dan huwa każ ieħor klassiku fejn il-Partit Laburista jwiegħed affarijiet li jidhru sbieħ għall-mument iżda jinsihom ftit ġranet wara l-elezzjoni" qal il-Kelliem Peter Agius. "Huwa ħasra kbira li waqt li għaddej xogħol fuq toroq f'bosta lokalitajiet, ma sarx pjanar serju biex insebbħu t-toroq billi npoġġu cables taħt l-art. Dan juri n-nuqqas ta' pjanar serju mill-Gvern Laburista li bħal ma issa huwa magħruf minn kulħadd, fil-qasam tal-enerġija, ħaseb għall-kuntratti miljunarji għal tal-qalba iżda traskura l-bżonnijiet tal-familji Maltin u Għawdxin" qal Clifford Zahra Fenech. Il-Kelliema tal-PN sostnew li Gvern ġdid Nazzjonalista iwiegħed li fil-fatt titwettaq il-wegħda miksura tal-Partit Laburista billi jinbeda proċess gradwali fejn kull binja ġdida jkollha, sistematikament, sistema ta' culverts fejn jitpoġġew il-cables filwaqt li jsiru proġetti li jibdew mill-irħula u toroq l-aktar densi b'cables u servizzi oħra fejn isiru bankini ġodda b'investiment pubbliku li jinkludu culverts fejn jitpoġġew il-cables kollha. Huma temmew jgħidu li dan sar diġà f'amministrazzjonijiet Nazzjonalisti fil-passat fejn tlestew proġetti bħal dawn fil-Belt Valletta u fl-Imdina. "Wasal iż-żmien li niġġieldu kontra l-kruha fl-irħula tagħna. L-estetika għanda l-valur tagħha fil-kwalita' tal-ħajja tagħna lkoll." | [
6
] |
"Il-Prim Korrott Joseph Muscat, li fis-7 snin li għamel Prim Ministru bidel 5 Kummissarji tal-Pulizija imma dejjem żamm ma' djulu lill-korrotti Keith Schembri u Konrad Mizzi, dalgħodu qed jilmenta li aħna ta' Repubblika miegħu nużaw, kejl differenti" Hekk kiteb il-President tal-għaqda Repubblika ftit tal-ħin ilu f'reazzjoni għal dak li kiteb l-eks Prim Ministru Joseph Muscat wara li Robert Aquilina għamel rapport lill-Pulizija sabiex Muscat jkun investigat. "M'għandix dubju li Muscat iridna nużaw l-istess kejl li, pereżempju, uża hu meta neħħa lil John Rizzo minn Kummissarju tal-Pulizija biex l-Eks Ministru Nazzjonalista korrott John Dalli ma jitressaqx il-Qorti u seta' jaħtru konsulent ewlieni tiegħu," saħaq Aquilina fil-messaġġ fuq il-mezzi soċjali tiegħu. Aquilina fakkar lil Muscat li "minħabba l-kejl oxxen li uża hu f'pajjiżna nħoloq ambjent ta' impunità li fih setgħet tinqatel ġurnalista. Infakkru li dan il-kliem mhux qed ngħidu jien imma kitbuh 3 Imħallfin f'rapport ta' inkjesta tal-Istat Malti." Huwa kompla jgħid li minħabba l-kejl mgħawweġ li uża Muscat, pajjiżna ġie umiljat mad-dinja kollha u l-uniku ħaġa li saret tagħna lkoll hija l-lista l-griża. Aquilina kompla jisħaq li "l-isptarijiet li kienu tal-Maltin u tal-Għawdxin ma baqgħux tagħna lkoll imma saru tal-ħbieb korrotti tiegħu li issa nafu li qed jibgħatulu l-eluf mill-Iżvizzera." "Lill-Prim Korrott Muscat inserraħlu moħħu li l-kejl tagħna huwa ferm differenti mill-kejl pervers tiegħu. Inserraħlu moħħu wkoll li se nagħmlu kulma nistgħu biex Angelo Gafà u Robert Abela jwarrbu dak il-kejl u jibdew iservu l-ġustizzja u mhux lilu li fl-2019 ngħata t-titlu tal-iktar politiku korrott fid-dinja," tenna l-President tal-għaqda Repubblika. Robert Aquilina temm jgħid lil Joseph Muscat, "postok u post il-korrotti sħabek huwa l-ħabs. Kif kont tgħid int, l-aqwa żmien għadu ġej!" | [
6
] |
"Il-bidla b'viżjoni li jrid il-Partit Nazzjonalista hi ntiża anki sabiex tgħin u ssaħħaħ is-settur tal-manifattura f'Malta u li anki twassal lil diversi kumpaniji sabiex jibdew jesportaw aktar lejn swieq barranin, sabiex permezz ta' hekk ikabbru l-operat u l-profitti tagħhom. Dan fost l-oħrajn permezz tal-proposta tal-Partit Nazzjonalista li jitwaqqaf fond nazzjonali ta' 40 miljun Ewro bħala għajnuna lill-industrija tal-manifattura u l-SMEs sabiex jgħelbu l-problema ta' spejjeż żejda kkawżati mill-insularita' ta' Pajjiżna." Hekk qal il-Kap tal-Oppożizzjoni u tal-Partit Nazzjonalista Bernard Grech meta dalgħodu żar il-fabbrika u l-uffiċini tal-kumpanija Maypole f'Tal-Ħandaq, negozju tal-familja bi storja li jmur lura għas-snin sittin. Dr Grech tkellem kif il-PN iħares lejn is-settur privat bħala settur li hu mportanti ferm għal pajjiżna u għaliex hu s-settur stess li għandu l-viżjoni ta' kif iridu jtejbu dejjem aktar is-settur tagħhom, il-politiku għandu d-dmir u l-obbligu li jservi bħala għodda sabiex it-triq tas-suċċess tagħhom tkun aktar imwittija, għaliex is-suċċess tagħhom huwa s-suċċess tal-ekonomija Maltija. Il-Kap tal-PN Bernard Grech kellu l-okkażjoni li jiltaqa' mal-maniġment u l-ħaddiema ta' din il-kumpanija u jara l-proċess ta' kif isiru l-prodotti illi joffru. Jakkumpanjaw lil Kap Nazzjonalista kien hemm il-kandidati għall-Elezzjoni Ġenerali Ivan Castillo u Rebekah Cilia. | [
6
] |
Ammont kbir ta' boroż taż-żibel jidhru jinġarru mal-ilmijiet li niżlu dalgħodu f'dik li tidher donnha purċissjoni wara xulxin. Il-Filmat ittella' fuq tiktok u anke fuq il-paġna 'M'intix żigg' fuq facebook. L-Uffiċċju Meterjoloġiku qed jgħid li dan il-maltemp laqatna minħabba l-front t'arja kiesaħ minn fuq il-gżejjer tagħna. Jidher li Għawdex kien milqut it-tripplu ta' pajjiżna. | [
6
] |
Raġel ta' 40 sena, li wettaq mill-inqas sitt serqiet fuq anzjani li l-età tagħhom hija bejn it-52 sena u l-95 sena, ġie arrestat wara jiem ta' investigazzjonijiet milll-Iskwada tar-Reati Vjolenti fi ħdan id-Dipartiment tar-Reati Maġġuri, assistita mis-Central Intelligence & Analysis Unit. Mill-investigazzjonijet illi saru rriżulta li r-raġel kien imur iħabbat f'residenzi fejn jgħixu anzjani u jgħidilhom li kien qiegħed jiġbor xi flus għall-missjoni jew qieghed ibiegħ biljetti tal-lotterija li jitilgħu mal-prima. Imbagħad, kif l-anzjani jidħlu ġewwa biex ituh il-flus, dan jisraqhom. Irriżulta li r-raġel, li kien jaqbel mad-deskrizzjoni li ngħatat mill-vittmi, allegatament wettaq isserqiet fl-aħħar xhur fil-Mosta, fl-Imġarr, f'Birkirkara u fil-Mellieħa. L-investigazzjonijiet issoktaw ilbieraħ filgħodu, bil-pulizija tidentifika li r-raġel li kien il-Mellieħa u hemmhekk innutawh iħabbat fuq residenza u fetħet anzjana. Immedjatament huwa ġie arrestat u aktar tard saret tfittxija f'residenza f'Ħaż-Żabbar fejn instabu xi oġġetti relatati mal-każijiet ta' qabel. L-Ispettur Lydon Zammit, wieħed mill-uffiċjali investigaturi f'dan il-każ qal li "m'aħniex neskludu li twettqu iktar serqiet simili, li iżda ma ġewx irrapportati lill-Pulizija. L-appell tagħna huwa biex min kien vittma, speċjalment anzjani, u li fl-aħħar ġimgħat persuna ħabtitilhom il-bieb biex tbiegħilhom biljetti tal-lotterija, iżda m'għamlux rapport lill-pulizija, għandu jċempel fuq in-numru 119 jew imur jagħmel rapport fl-eqreb Għassa tal-Pulizija." Il-persuna arrestata qiegħed jinżamm fil-Kwartieri Ġenerali tal-Pulizija għal aktar investigazzjonijiet. | [
6
] |
Epic , il-kumpanija tat-telekomunikazzjoni bl-itwal esperjenza f'Malta, qed taħdem biex tibni l-aktar netwerk b'saħħitha kemm għall-klijenti tagħha kif ukoll għal Malta bħala pajjiż. Filwaqt li qed timmira li tipprovdi servizz aktar b'saħħtu għall-klijenti tagħha, Epic trid tikkontribwixxi wkoll lejn it-tisħiħ ta' Malta f'inidiċi bħad-Digital Quality of Life Index li ġie ppubblikat ftit tal-ġimgħat ilu. Fl-indiċi maħruġ din is-sena, Malta klassifikat fid-59 post globalment u t-30 fl-Ewropa fejn tidħol il-kwalità tal-internet. Malta klassifikat ukoll fit-43 post fuq livell globali u s-26 post fuq livell Ewropew fejn tidħol l-affordabilità tal-internet. Dan l-indiċi huwa bbażat fuq riċerka globali dwar il-kwalità tal-benessri diġitali ta' 110 pajjiż madwar id-dinja. Il-Kumitat Eżekuttiv ta' Epic ħa dan ir-riżultat b'serjetà kbira u ngħaqad biex anke jiddiskuti l-programm ta' mmodernizzar tan-network u kif din se tkun qed tgħin biex Malta tikseb pożizzjonijiet aħjar f'indiċi tat-tip. Waqt il-laqgħa tal-Kumitat, il-membri ddiskutew kif mill-mument meta sar ir-rebranding, Epic kienet iffukata fuq objettiv wieħed: li tipprovdi lill-klijenti tagħha b'network mill-aqwa għal valur mill-aqwa. Permezz tal-programm ta' mmodernizzar, Epic qed tforni l-aħħar ġenerazzjoni ta' infrastruttura tan-network li tipprovdi l-aqwa performance fejn jidħlu kapaċità, kopertura u kwalità. L-infrastruttura taħseb ukoll għall-futur u se tippermetti li jinħarġu tekonoloġiji ġodda bħal 5G mingħajr il-bżonn li jkun hemm tibdiliet massivi. Il-programm ta' mmodernizzar ta' Epic qed jimmira wkoll li jsaħħaħ il-backhaul network u jippermetti li jiġu nstallati aktar siti li joffru l-Epic Fibre biex tintlaħaq id-domanda kurrenti u futura. Il-programm ta' mmodernizzar tan-network qed jara investiment ta' aktar minn €40 miljun, li saħansitra se jwassal biex Epic tibda wkoll toffri l-5G. Apparti milli tiftaħ ill-bibien għall-5G, Epic qed tinvesti biex issaħħaħ il-kopertura f'diversi lokalitajiet fosthom fil-Mellieħa, Ħal Tarxien, Għajnsielem, Tas-Sliema u x-Xgħajra, kif ukoll lokalitajiet oħrajn li se jkunu qed jinqdew fix-xhur li ġejjin. Il-programm beda bit-tħabbira ta' tisħib strateġiku bejn Epic u Phoenix Tower International (PTI). Dan kien segwit mill-aħħar aħbar li Epic għażlet lil Ericsson bħala l-fornitur tar-radio access network (RAN), li se tkun qed iġġib ħafna benefiċċji fejn jidħlu 2G, 3G, 4G, 4G+ u 5G ta' Epic f'Malta. Bħala parti minn dan it-tisħib, Epic se tkun qed tuża t-tekonoloġija ta' Ericsson biex tkompli timmodernizza n-network eżistenti tagħha. "Ranking bħal dan juri li l-programm ta' mmodernizzar tan-network huwa relevanti. Se nkomplu nibnu l-aqwa network f'Malta billi nipprovdu teknoloġija li hija avvanzata,veloċità u aċċess minn kullimkien," ikkonkluda Tamás Bányai, il-Kap Eżekuttiv ta' Epic. Għal aktar informazzjoni, żur https://www.epic.com.mt/network/ | [
6
] |
Fuq stedina tal-Gvern Portugiż, il-Ministru għall-Ekonomija u l-Industrija Silvio Schembri attenda t-tnedija tal-European Start-up Nation Alliance (ESNA) f'Lisbona, il-Portugall. Din l-alleanza ġiet stabbilita wara l-iffirmar ta' dikjarazzjoni fil-Jum Diġitali tal-UE, li nżammet f'Marzu. Malta, flimkien ma' 25 stat membru ieħor tal-UE, flimkien mal-Iżlanda, qablu li jistabbilixxu alleanza li tfittex li trawwem ambjent favorevoli li jħeġġeġ lil start-ups u l-intraprendituri jikbru fi ħdan l-Unjoni Ewropea. Id-dikjarazzjoni tiddeskrivi wkoll lista ta' tmien best practices li kull firmatarju jrid jimplimenta. Dawn il-best practices jinkludu: Il-ħolqien ta' start-ups b'pass iżjed mgħaġġel u d-dħul fis-suq inqas burokratiku It-trawwim u ż-żamma tat-talent intraprenditorjali Aċċess għall-għodda finanzjarja Inklużjoni soċjali u d-diversità Prijorità lill-operat diġitali Il-ħolqien ta' ambjent bħal dan huwa ċentrali għat-tranżizzjoni tal-UE lejn ekonomija sostenibbli, reżiljenti, miftuħa u diġitali, filwaqt li joħroġ il-potenzjal ta' innovazzjoni u tkabbir tan-negozji ġodda tagħha. Waqt l-intervent tiegħu, il-Ministru Schembri spjega li Malta hija impenjata li timplimenta dawn il-best practices u li tippromwovi ambjent intraprenditorjali, hekk kif kemm start-ups u scaleups huma essenzjali għall-ekonomija u s-soċjetà futura Ewropea. Il-ministru faħħar ukoll il-ħidma li saret mill-aġenzija Maltija għall-iżvilupp ekonomiku, il-Malta Enterprise, permezz tal-inizjattiva Start in Malta , li tikkontribwixxi għas-supercharging tal-ekosistema Maltija tal-istart-ups, li serviet bħala bażi għal bosta start-ups li għamlu suċċess. Il-Ministru Schembri ħeġġeġ ukoll lil stati membri oħra jippromwovu u jimplimentaw standards tat-teknoloġija u ħeġġiġhom biex iħarsu lejn il-ħidma tal-Awtorità Maltija għall-Innovazzjoni Diġitali. Aktar kmieni din is-sena din l-awtorità stabbilixxiet sandbox teknoloġiku bl-għan li tiggwida lil start-ups u SMEs biex jibnu arranġament teknoloġiku affidabbli, f'konformità mal-istandards internazzjonali tat-teknoloġija. Il-Ministru Schembri temm l-intervent tiegħu billi faħħar lill-Portugall u lill-Kummissjoni tal-UE għat-twaqqif ta' din l-alleanza, hekk kif bi sforz koordinat aktar kumpaniji u intraprendituri jistgħu jirnexxu fl-Unjoni Ewropea. Wara l-laqgħa, il-Ministru Schembri attenda għall-Web Summit li nediet uffiċjalment l-alleanza fil-preżenza ta' diversi kumpaniji tat-teknoloġija u start-ups li vjaġġaw lejn il-Portugall biex jattendu dan l-avveniment. | [
6
] |
Il-Ministeru għall-Affarijiet Barranin u Ewropej nieda l-Istrateġija tal-Politika Barranija ta' Malta għall-proċess ta' konsultazzjoni pubblika, fejn għall-ewwel darba, il-politika barranija ta' Malta qed titfassal f'dokument strateġiku. Din l-istrateġija tiddeskrivi l-valuri u l-prinċipji gwida ta' Malta li ġew żviluppati matul l-istorja u li jservu bħala pedament tal-politika barranija tagħna. Għaldaqstant, din l-istrateġija hija bbażata fuq l-interessi u l-prinċipji tagħna, bħalma huma l-kostituzzjoni, is-saltna tad-dritt, opportunitajiet ugwali, in-newtralità u s-sostenibbiltà. Il-Ministru Bartolo qal li l-għan prinċipali ta' din l-istrateġija hu politika barranija li sservi lin-nazzjon, l-interessi u liċ-ċittadini tagħna, inklużi dawk il-Maltin li jgħixu lil hinn minn xtutna, filwaqt li anke nippromwovu t-twemmin, il-kultura u l-identità tagħna. Bħala pajjiż ċkejken, huwa fl-interess tagħna li jkun hemm il-paċi u li t-tilwim jissolva bi ftehim biex niżguraw li jkun hawn il-paċi u sigurtà fil-Mediterran u lil hinn minnu. Dan id-dokument huwa sostnut minn qafas strateġiku li jinkludi tliet miri strateġiċi dwar il-prosperità; il-promozzjoni tal-paċi, sigurtà u djalogu; u l-opportunitajiet għall-influwenza strateġika f'reġjuni u f'fora multilaterali. Permezz tat-22 oġġettiv li joħorġu minn dawn it-tliet miri, u li jridu jintlaħqu sal-aħħar tas-sena 2023, il-gvern huwa kommess li jikseb riżultati tanġibbli għall-pajjiż u għaċ-ċittadini tiegħu. F'dinja globalizzata, karatterizzata minn bidliet kontinwi, kien neċċessarju li l-politika barranija tagħna tirrifletti u tadatta għal dawn ir-realtajiet ġodda, u tindirizza b'mod adekwat u effettiv l-isfidi tal-lum. L-Istrateġija tal-Politika Barranija ta' Malta tkompli tibni fuq il-kisbiet li diġà saru u x-xogħol kurrenti. Daqstant ieħor importanti, l-istrateġija tirrikonoxxi li filwaqt li għandna nagħrfu r-restrizzjonijiet tagħna, id-daqs ta' Malta lanqas m'għandu jservi bħala limitazzjoni, hekk kif matul iż-żmien mill-Indipendenza, Malta ħadet diversi inizjattivi globali. Il-konferenza tal-aħbarijiet ġiet indirizzata wkoll minn Christopher Cutajar, Segretarju Permanenti fil-Ministeru għall-Affarijiet Barranin. Is-Sur Cutajar qal li l-politika barranija ta' Malta hija bbażata fuq il-valuri mibnija fuq evoluzzjoni ta' ħsieb mill-indipendenza lil hawn u li trid isservi lin-nazzjon u liċ-ċittadini tagħna. Il-globalizzazzjoni mhijiex għażla imma hija neċessità u li din ma teżistix ġo vakwu iżda hija parti minn ekosistema sħiħa. L-istrateġija hija ffurmata mill-Ministeru għall-Affarijiet Barranin u Ewropej u filwaqt li dan l-istess ministeru għandu r-responsabbiltà li jikkordina, jikkonsulta u jagħti gwida fuq l-oqsma identifikati f'din l-istrateġija, il-miri u l-għanijiet elenkati jistgħu jintlaħqu biss permezz ta' koerenza u koordinazjoni bejn dawk kollha involuti fi ħdan il-gvern u anke msieħba oħra esterni, biex b'hekk niżguraw li jkollna messaġġ ċar u konsistenti. | [
6
] |
"Nirreferi għall-programm Insights li xxandar ilbieraħ fuq TVM News+ dwar iz-zoos f'Malta. In-nies għandha raġun titkellem u tasal għall-konkluzjonijiet dwar x'ġara waqt il-programm, iżda ma tkunx taf x'ġara ezatt wara l-kwinti. Inħoss iżda li għall-korrettezza għandi ngħid dan li ġej ħalli kulħadd ikun jaf il-verità kollha." Hekk kiteb il-preżentatur Glen Falzon dwar ix-xandira live fejn Moira Delia telqet 'il barra mill-istudio waqt li kienet qed tiddibatti ma' Chris Borg. Tenna li waqt ir-riklami tkellem maż-żewġ mistiedna u Moira Delia ma riditx tkompli bid-dibattitu qabel Chris Borg jitlobha skuża talli qallha li qed tigdeb. "Chris Borg ma riedx jirtira l-kliem qal. Ippruvajt insib kompromess u ssuġġerejt dan li ġej. L-ewwel proposta kienet li l-programm jissokta bid-dibattitu. It-tieni proposta kienet li jinbidel il-format tal-programm u ssir intervista ras imb ras separatament mal-mistiedna b'ħin indaqs. Ma ntlaħaq l-ebda qbil fuq l-ebda proposta mill-mistiedna", saħaq Falzon. Spjega kif bħala xandar kellu r-responsabbiltà jiddeċiedi f'ċirkostanzi bħal dawn u ħa deċiżjoni waħdu. Minn dan is-suġġett kompla mal-kandidati taż-żewġ partit li kienu ppjanati għall-programm f'ħin aktar tard. Madanakollu, issa, qal li s-suġġett taz-zoos f'Malta reġa' tela' mill-ġdid fuq l-aġenda nazzjonali. | [
6
] |
Medja ta' xita sa issa (mill-1 ta' Sett. 2021) fil-gżejjer Maltin: mm .. jew madwar 100mm aktar mill-medja ta' kull żmien. Bħal Ottubru, NOVEMBRU 2021 mistenni li jkollu xita aktar mill-medja ta' 94mm Ritratt: Robert Magro (12.11.2021 – minn Wied il-Qlejgħa, l/tar-Rabat) | [
6
] |
Il-Ġimgħa waranofsinhar ġiet inawgurata klinika fil-komunità kompletament rinnovata fil-lokalità ta' Santa Luċija li permezz ta' investiment mill-fondi tal-NDSF, se tkun qed toffri ħames servizzi ta' kura primarja lit-3,000 resident ta' Santa Luċija. Waqt l-inawgurazzjoni, id-Deputat Prim Ministru u Ministru għas-Saħħa Chris Fearne afferma mill-ġdid l-impenn tal-gvern sabiex il-pazjenti li jkollhom bżonn servizzi bażiċi tas-saħħa, bħalma huma dawk li se jkunu offruti f'din il-klinika, iġifieri s-servizz tat-tabib tal-familja, tal-infermiera, tal-podjatrija, tal-patoloġija tal-lingwa mitkellma u tal-fiżjoterapija, jingħataw fil-komunitajiet stess. Fakkar li din hija l-ħmistax-il berġa ġdida jew rinnovata li qed tiġi inawgurata u fisser li x-xogħlijiet tal-Primary Healthcare se jissoktaw f'lokalitajiet oħra fix-xhur li ġejjin. Is-Segretarju Parlamentari responsabbli miċ-Ċittadinaza u l-Komunitajiet Alex Muscat qal li l-NDSF qed tinvesti €10 miljun biex dawn il-bereġ ikunu rinnovati jew jinfetħu għall-ewwel darba. Qal li dan mhux investiment iżolat fil-qasam tas-saħħa. Infatti, għadu kemm tħabbar investiment ta' €1.5 miljun biex ikun hemm CT Scanner f'San Vinċenz de Paul. Eżempju ieħor huwa l-investiment ta' €8 miljun f'ċentru ġdid għall-kura paljattiva mmexxi minn Hospice Malta. "Din hija r-ruħ soċjali ta' dan il-gvern", qal is-segretarju parlamentari. "Se nkomplu nistinkaw biex nattiraw l-investiment dirett barrani lejn pajjiżna, liema investiment qed ninvestuh fil-komunità", temm jgħid Alex Muscat. | [
6
] |
Id-Deputat Prim Ministru u Ministru għas-Saħħa Chris Fearne waqt konferenza llum wara nofsinhar qal li l-programm ta' vaċċinazzjoni tal-booster kontra l-COVID-19 miexi sew u ħabbar li bdew jintbagħtu l-ittri ta' appuntament lill-persuni li għandhom 'il fuq minn 60 sena. Huwa spjega li sal-aħħar ta' Diċembru se jkunu vaċċinati l-persuni kollha ta' dan il-grupp. Ta rendikont tal-persuni mlaqqma sa issa bil-booster dose fejn diġà tlaqqmu 80% tal-persuni li għandhom 'il fuq minn 70 sena u l-persuni immunosopressi li setgħu jieħdu t-tilqima f'dan il-perjodu. Huwa spjega li minn din il-ġimgħa bdew jitlaqqmu l-ħaddiema tal-qasam tas-saħħa u sa issa tlaqqmu 40% minnhom, u minn għada se jibdew jitlaqqmu wkoll il-ħaddiema tal-iskejjel. Dwar l-attivitajiet tal-Milied, id-Deputat Prim Ministru appella lill-pubbliku biex tinżamm il-kawtela peress li n-numri ta' każijiet ġodda tal-COVID-19 qegħdin jiżdiedu, madanakollu reġa' stqarr li peress li r-rata għolja ta' vaċċinazzjoni f'pajjiżna qed iżżomm is-sitwazzjoni f'Mater Dei stabbli, mhumiex se jitħabbru miżuri restrittivi ġodda. Huwa ċċara li attivitajiet marbuta mal-Milied fl-iskejjel jistgħu jsiru jekk il-ġenituri li jattendu l-attivitajiet ikunu mlaqqma. Id-Deputat Prim Ministru spjega wkoll li issa li tlaqqmu l-persuni l-iżjed vulnerabbli fis-soċjetà kontra l-influwenza, inklużi t-tfal, minn nhar it-Tnejn il-programm tal-vaċċinazzjoni se jinfetaħ għall-pubbliku inġenerali. Huwa fakkar li t-tilqima tal-influwenza qed tingħata bla ħlas miċ-ċentri tas-saħħa kollha madwar Malta u Għawdex u appella biex kulħadd jitlaqqam. | [
6
] |
Ilbieraħ waqt l-Istart-up Festival ġie mniedi proġett televiżiv ġdid f'Malta. 'Shark Tank' huwa reality show ġdid li se jixxandar mis-sena d-dieħla fuq TVM. Dan huwa programm fejn persuni jkollhom idea dwar negozju ġdid li jkunu jixtiequ jibdew, fejn eventwalment huma jippruvaw jikkonvinċi grupp ta' persuni, imsejħin Sharks sabiex jinvestu fl-idea tagħhom b'mod finanzjarju sabiex tkun tista' tirnexxi, bil-possibbiltà li x-Sharks jkunu jistgħu jieħdu l-frott mill-investiment. Din il-programm se jittella' minn Greatt Company Limited li ħabbret kif b'kollaborazzjoni mal-Malta Enterprise se ġġib dan ir-reality show popolari f'pajjiżna, li se jibda jixxandar minn April li ġej. F'messaġġ dalgħodu fuq il-mezzi soċjali Mark Grech qal kif huwa flimkien ma' Anton Attard bdew jaħdmu fuq dan il-proġett propju waqt il-pandemija, hekk kif f'dan iż-żmien wieħed seta' jara diversi persuni joħorġu b'ideat ġodda għan-negozju tagħhom sabiex jattiraw aktar attenzjoni. "L-aktar ħaġa naturali li kellna nagħmlu kienet li ngħaqdu dak li nafu mal-udjenza, u b'hekk in-nies jingħataw l-opportunità li juru l-proġett tagħhom fuq it-televiżjoni quddiem ix-Sharks biċ-ċans li jingħataw il-kapital biex jaħdmu u jwettqu l-proġett," tenna Mark Grech fil-kitba tiegħu. Il-Kap Eżekuttiv tal-Malta Enterprise Kurt Farrugia qal li huma jistgħu jkunu l-ewwel kuntatt għal dawk li jixtiequ jiftħu negozju u ddeskriva x-Shark Tank bħala opportunità perfetta għall-istart-ups. Dawk li għandhom idea ta' negozju jistgħu jikkuntattjaw lill-organizzaturi fuq www.sharktank.mt . | [
6
] |
"Minkejja l-propaganda kontinwa tal-gvern li qiegħed itejjeb is-sitwazzjoni fit-toroq Maltin, ir-realtajiet li għexu n-nies fl-aħħar ġimgħat u jiem u r-ritratti li dehru fuq il-mezzi soċjali huma direttament bil-kontra għal din in-narattiva tal-gvern." Hekk tenna l-Kelliem tal-Partit Nazzjonalista għat-Trasport Toni Bezzina fejn qal li r-realtà hija li l-gvern falla milli jindirizza l-isfidi li qed jesperjenza l-poplu Malti, ewlenija fosthom il-problema tal-għargħar – fejn ma' kull ħalba xita t-toroq tagħna jegħrqu. Fi stqarrija Bezzina saħaq li l-Partit Nazzjonalista ilu għal żmien twil jinsisti mal-gvern dwar il-bżonn li jassigura li kull proġett infrastrutturali jinkorpora fih sistemi ta' water culverts, sabiex jiġi mmitigat l-għargħar filwaqt li tiġi evitata l-ħela tar-riżorsa prezzjuża tal-ilma. Dan filwaqt li sistemi ta' water culverts eżistenti jkunu mantnuti b'mod regolari. Madankollu, dan l-appell waqa' fuq widnejn torox għaliex kif jixhdu r-ritratti li daru fuq il-mezzi soċjali fl-aħħar siegħat, numru kbir ta' toroq, anke dawk li saru riċentament bħall-Marsa Junction, sfaw mgħerrqa. Id-Deputat Toni Bezzina tenna li f'interpellanza parlamentari, il-Ministru Ian Borg kien qal: "Is-sistemi li jikkontrollaw l-ilma tax-xita jitqiesu bħala element integrali u ndispensabli fid-disinn tat-toroq u l-proġetti proposti." "Madankollu, il-poplu issa jista' jifhem li dan kien biss kliem fieragħ, għaliex ir-realtà hija mod ieħor," temm jgħid Bezzina. Ritratti: Facebook / Toni Bezzina | [
6
] |
"Studenti li bdew aktar minn xahar ilu għadhom fid-dlam wara li ma rċevewx il-grants, u l-istipendji tagħhom għadhom ma waslux." Hekk kiteb il-Kandidat tal-PN, Ivan Castillo wara li rċieva messaġġ mingħand student li jattendi fl-MCAST fejn tkellem miegħu dwar din il-problema ta' "kull sena". Castillo qal li rridu napprezzaw li ħafna minn dawn l-istudenti huma dipendenti fuq dan biex jkomplu bl-istudji tagħhom. "Din hija s-sitwazzjoni ta' diqa ta' ħafna familji llum!!" Ivan Castillo fil-kitba tiegħu fuq il-mezzi soċjali qal li jidher li din il-kwistjoni ġejja minn nuqqas ta' ħaddiema. "Eluf ta' impjiegi ġodda mal-Gvern iżda xejn f'oqsma li jeħtieġu l-aktar attenzjoni. Nuqqas sħiħ ta' viżjoni," saħaq Castillo. Huwa kompla jgħid li l-istudenti jkollhom jerġgħu japplikaw għall-istess għotja sena wara l-oħra, meta l-informazzjoni diġà tkun f'idejn id-Dipartiment. "Jkomplu jżidu l-burokrazija fil-burokrazija li diġà hemm, li kienet imwiegħda li titnaqqas." "Umbagħad nistaqsu għaliex Malta qiegħda fuq quddiem f'dawk li jitilqu mill-iskola kmieni fl-Ewropa!" temm jgħid Ivan Castillo. | [
6
] |
Ħames kunsilli tal-istudenti rebħu l-Premju tad-Deheb, ħamsa rebħu l-Premju tal-Fidda u sitta oħra rebħu l-Premju tal-Bronż fit-tieni edizzjoni tal-iStudent Councils Democracy Awards. F'din l-edizzjoni pparteċipaw 16-il skola sekondarja u istituzzjonijiet post-sekondarji bil-parteċipazzjoni ta' 200 żagħżugħ u żagħżugħa. Il-ħames kunsilli tal-istudenti rebbieħa tal-Premju tad-Deheb huma l-Kulleġġ Santa Giovanna Antide, Skola Sekondarja Immakulata Kunċizzjoni; Skola Santa Monika; Skola Medja San Ġorġ Preca, Blata l-Bajda; Skola Medja Kulleġġ Santu Ignazju, Tal-Ħandaq; u s-Sixth Form tal-Kulleġġ San Alwiġi. Il-ħames kunsilli li rebħu l-Premju tal-Fidda huma s-Seminarju Minuri Qalb ta' Ġesu, Rabat, Għawdex; Kulleġġ St Edward's; is-Sixth Form tal-Kulleġġ De La Salle; il-Kulleġġ Malti tal-Arti, Xjenza u Teknoloġija – MCAST; u l-Youth.Inc – Aġenzija Żgħażagħ. Is-sitt rebbieħa tal-Premju tal-Bronż huma s-Seminarju Minuri tal-Arċisqof, Rabat; l-Iskola Sekondarja tal-Konservatorju tal-Isqof tar-Rabat, Għawdex; l-Iskola San Anton, fl-Imġarr; il-Malta Visual and Performing Arts School Ħamrun; l-Iskola Medja tal-Kulleġġ San Nikola, Rabat; u s-Sixth Form Sir M.A. Refalo. L-iStudent Councils Democracy Awards jikkonsistu fl-implimentazzjoni ta' pjani ta' azzjoni matul is-sena akkademika mill-iskejjel u istituzzjonijiet parteċipanti. Dawn jingħataw €150 u €300 rispettivament bħala inċentiv biex jipparteċipaw, filwaqt li nħoloq toolkit li jiggwidahom fil-proċess, filwaqt li youth workers jagħtu appoġġ lill-kunsilli tal-istudenti u lill-kordinaturi tal-iskejjel. It-tqassim tal-premjijiet sar mill-Ministru għall-Inklużjoni u l-Kwalità tal-Ħajja Julia Farrugia Portelli li d-dekasteru tal-ministeru mmexxi minnha jinkludi wkoll il-qasam taż-żgħażagħ, u mis-Segretarju Parlamentari għall-Isport, ir-Rikreazzjoni u l-Għaqdiet Volontarji Clifton Grima. Il-Ministru Farrugia Portelli qalet li meta fis-sena 2018, "Tajna l-vot liż-żgħażagħ ta' 16-il sena, konna qegħdin insaħħu l-pożizzjoni tagħna li nagħtu aċċess aktar wiesa' liż-żgħażagħ biex jipparteċipaw fil-proċess demokratiku ta' pajjiżna. Fl-istess waqt, ridna li jkun hemm programmi edukattivi fl-iskejjel biex jippreparaw liż-żgħażagħ bl-aħjar mod ħalli jkunu jistgħu jużaw dawn id-drittijiet il-ġodda bl-aktar mod responsabbli. Il-kunsilli tal-istudenti huma opportunità tajba biex l-istudenti jidħlu fi proċessi demokratiċi f'komunitajiet iżgħar fl-iskejjel ħalli flimkien mal-għalliema u dawk li jagħtuhom id-direzzjoni jkunu jistgħu jikbru f'kuntest aktar demokratiku u parteċipattiv." L-iStudent Councils Democracy Awards ġiet deskritta mill-Ministru Farrugia Portelli bħala li, "Qed tgħin liż-żgħażagħ tagħna biex jiksbu aktar ħiliet personali u soċjali, li jgħinuhom biex ikunu aktar responsabbli u biex jitgħallmu jkunu kapaċi jieħdu d-deċiżjonijiet. Hu importanti li jsiru programmi bħal dawk li jenfasizzaw fuq il-valuri tad-demokrazija, ċittadinanza attiva, parteċipazzjoni fis-soċjetà, djalogu, tmexxija u ugwaljanza." Min-naħa tiegħu, is-Segretarju Parlamentari għall-Isport, ir-Rikreazzjoni u l-Għaqdiet Volontarji Clifton Grima qal li, "Permezz ta' dan il-programm, Aġenzija Żgħażagħ qed tkun valur miżjud fil-ħajja taż-żgħażagħ tagħna. Infatti, qegħdin naraw kif bil-fatti għandek 200 student li bbenefikaw minn dan il-programm sabiex jimplimentaw il-proġetti tagħhom, u b'hekk qed tgħinhom jiżviluppaw il-valuri tagħhom. Permezz ta' dan il-programm qegħdin nikkonfermaw kemm iż-żgħażagħ mhumiex biss il-futur ta' dan il-pajjiż iżda fuq kollox huma parti integrali ukoll mill-preżent ta' pajjiżna." Ritratti: DOI | [
6
] |
"L-istqarrija tal-Partit Nazzjonalista dwar l-abbozz tal-liġi tal-Kannabis hi sintomatika ta' partit b'kap fi kriżi mingħajr ebda sens ta' tmexxija." Hekk qal il-Partit Laburista hekk kif issa jidher li l-Partit Nazzjonalista ħa pożizzjoni kontra l-abbozz tal-liġi tal-Kannabis. Fi stqarrija l-PL qal li xahar ilu Bernard Grech qal li l-Gvern ippreżenta abbozz ta' liġi ġdid ibbażat fuq dak li qal hu iktar qabel. F'kelma waħda qal li l-Gvern ikkupjah. Issa ħareġ stqarrija biex jipprova jqatta' din il-liġi biċċiet. Il-PL saħaq li d-dibattitu dwar il-liġi tal-kannabis issa jsir fil-Parlament u l-bżonn ta' din ir-riforma jkompli jkun spjegat fid-dettall. "Li hu żgur li kellna konferma oħra ta' Kap tal-Oppożizzjoni li bħal qasba tixxejjer mar-riħ, m'għandu ebda sens ta' direzzjoni u tmexxija," temm jgħid il-PL. | [
6
] |
Il-Prim Ministru Roberta Abela attenda għaċ-ċerimonja kommemorattiva li fakkret għeluq il-75 sena minn meta l-Ġnus Magħquda waqqfu l-UNESCO bħala l-Organizzazzjoni tal-Edukazzjoni, Xjenza u Kultura għall-Paċi, li ttellgħet fil-Kwartieri Ġenerali tal-UNESCO f'Pariġi. Għaċ-ċerimonja attendew madwar 30 Kap ta' Stat u Gvern minn madwar id-dinja. Fiha ħadu sehem ukoll għadd ta' artisti u persuni magħrufa minn madwar id-dinja fosthom l-attur, producer tal-films u attivist ta' fama internazzjonali Forest Whitaker, li huwa wkoll Goodwill Ambassador tal-UNESCO u mibgħut speċjali għall-Paċi u r-Rikonċiljazzjoni. Dinjitarji oħra, fosthom is-Segretarju Ġenerali tal-Ġnus Magħquda Antonio Guterres u l-Papa Franġisku għamlu l-interventi tagħhom b'mod virtwali. Iċ-ċerimonja tal-75 anniversarju tal-UNESCO qiegħda ssir fil-kuntest tal-Konferenza Ġenerali tal-istess organizzazzjoni li tinżamm f'Pariġi kull sentejn, din is-sena qed issir bejn id-9 u l-24 ta' Novembru. Ritratti: DOI | [
6,
10
] |
Is-Segretarju Parlamentari għall-Fondi Ewropej Stefan Zrinzo Azzopardi żar ix-xogħlijiet ta' restawr li qed isiru fil-Kunvent ta' Santu Wistin fil-Belt Valletta hekk kif se jinbidel f'Ċentru ta' Interpretazzjoni tal-Komunità. Is-Segretarju Parlamentari Zrinzo Azzopardi spjega li dan il-proġett, li qed jitmexxa mill-Fondazzjoni Soċjokulturali Ambjentali Agustinjana (FSKAA), qed isir b'investiment ta' madwar €1.5 miljun mill-Fondi Ewropej għall-Iżvilupp Reġjonali, u se jiġi jiswa total ta' €2.3 miljun. Dr Zrinzo Azzopardi qal li permezz ta' dawn il-fondi qed inkomplu nikkonservaw il-wirt kulturali ta' pajjiżna permezz tar-restawr ta' dawn is-siti storiċi. Fost ix-xogħlijiet infrastrutturali li għaddejjin bħalissa, il-proġett jinkludi r-restawr u l-konservazzjoni tal-erba' faċċati tal-kunvent, it-tħaffir ta' parti mill-bitħa u l-installazzjoni ta' lift li jkun aċċessibbli għal kulħadd. Dan ix-xogħol se jkun qed isir bil-għan li din il-binja tiġi żviluppata f'ċentru soċjali u komunitarju li tintuża mill-komunità kif ukoll mit-turisti. Dan il-proġett jikkontribwixxi għat-tisħiħ tal-wirt storiku tal-Belt u permezz ta' dan ir-restawr se nkomplu ntejbu l-ambjent kif ukoll il-kwalità tal-ħajja tal-Beltin. Dan se jsaħħaħ ukoll il-kwalità tal-prodott turistiku kulturali tal-Belt Valletta. Id-Direttur tal-Fondazzjoni Dr Malcolm Borg qal li dan il-proġett bħalissa wasal fit-tielet u l-aħħar fażi. Din il-fażi se tindirizza l-għeluq tax-xogħol fil-faċċati u dak ix-xogħol intern li jinkludi; l-imħażen, il-kunvent u il-kjostru. Dan l-investment kien vitali għall-FSKAA u għall-komunità għax se jirriġenera binja estensiva li kienet ilha biex tiġi rrestawrata b'mod sinjifikanti minn wara t-Tieni Gwerra Dinija meta partijiet sostanzjali ġġarrfu. Il-Kappillan tal-Parroċċa ta' Santu Wistin Fr Alexander Cauchi qal, "Grazzi għal dawn il-fondi Ewropej stajna nagħmlu r-restawr tal-erba' faċċati u ta' partijiet mill-intern tal-kunvent li fi żmien il-gwerra kienu ntlaqtu u kienu ttranġaw biss b'mod temporanju, imma l-bqija tar-restawr ma kienx seta' jsir minħabba problemi finanzjarji." Dan il-proġett huwa maħsub li jitlesta sa Marzu 2022. | [
6
] |
F'laqgħa li saret ilbieraħ, il-Grupp Parlamentari tal-Partit Nazzjonalista ikkonkluda diskussjoni fid-dettall tal-abbozz ta' liġi dwar l-użu tal-kannabis u dan wara konsultazzjoni wiesgħa ma' għaqdiet, organizzazzjonijiet u individwi privati li jaħdmu fis-settur tal-ħarsien tal-persuni. Il-Grupp Parlamentari tal-PN fakkar kif fl-2015 pajjiżna għamel pass 'il quddiem meta b'liġi tal-Parlament u bl-appoġġ tal-Grupp Parlamentari tal-Partit Nazzjonalista, ipprovda mezzi biex persuna tkun tista' tagħmel użu personali mill-kannabis mingħajr ma tiġi meqjusa bħala kriminal u ma tispiċċax il-ħabs. Fi stqarrija l-Grupp Parlamentari tal-PN tenna li jqis l-abbozz kif propost mill-Gvern bħala wieħed li ser joħloq in-normalizzazzjoni u ż-żieda tal-abbuż tad-droga f'pajjiżna. Il-Grupp Parlamentari tal-Partit Nazzjonalista mhuwiex favur li f'pajjiżna jkollna kultura prevalenti ta' abbuż mid-droga. L-abbozz kif propost mill-Gvern ma jagħti l-ebda protezzjoni u għajnuna lill-persuni vulnerabbli li jaqgħu għall-vizzju tad-droga u ma jagħti l-ebda għodda legali ġodda u aktar effettivi biex jiġi miġġieled it-traffikar tad-droga. Il-Grupp Parlamentari tal-PN saħaq li l-Parlament għandu jpoġġi l-ewwel u qabel kollox l-interess ta' dawk l-aktar vulnerabbli f'pajjiżna b'mod partikolari t-tfal. Bl-abbozz ta' liġi li ressaq, il-Gvern Laburista qed jagħti dahru lit-tfal u l-interessi u l-ħtiġijiet tagħhom. Il-PM temm jgħid li huwa jemmen li l-Parlament għandu jilleġiżla biss biex tissaħħaħ is-soċjetà Maltija u m'għandu qatt jintuża minn partit politiku biex lejliet elezzjoni ġenerali joħloq diversiv minn fuq issues li huma tassew urġenti għal pajjiżna. | [
6
] |
Il-Kap tal-Oppożizzjoni u tal-Partit Nazzjonalista, Bernard Grech permezz ta' filmat, saħaq li l-Kummissarju tal-Pulizija għandu l-obbligu li jinforma lill-pubbliku dwar jekk il-Pulizija hijiex qed tinvestiga lill-eks Prim Ministru Joseph Muscat. "Il-Korp għandu jserraħ ras kulħadd li mhix il-ħuta ż-żgħira biss li tinqabad u tkun investigata," tenna Bernard Grech. Huwa fakkar li għaddew ħamest ijiem minn meta gazzetta lokali żvelat li Joseph Muscat irċieva madwar €60,000 mingħand kumpanija Żvediża li hija marbuta ma' Stewards Healthcare, il-kumpanija li qed tmexxi tliet sptarijiet pubbliċi. Il-Kap tal-PN saħaq li l-Kummissarju bħalma għandu obbligu li jiddefendi politiku li jkun akkużat b'mod falz, għandu l-obbligu wkoll li jinvestiga jekk ikun hemm allegazzjonijiet simili u li jinforma lill-pubbliku. "Ma jistax ikun li l-politiku jibqa' jaħrab mill-ġustizzja. Mhux biżżejjed ngħidu li eks politiku għandu obbligu li jwieġeb. L-istituzzjonijiet għandhom jitħallew jaħdmu," saħaq Bernard Grech. Grech temm jgħid li l-politiku għandu obbligu li jagħmel dak li hu sewwa biex il-pajjiż jerġa' jibni r-rispett li kien igawdi. Ritratt: NET News | [
6
] |
Raġel ta' 35 sena mill-Kosta tal-Avorju nżamm arrestat il-ħabs wara li kien mixli b'abbuż sesswali fuq tifla ta' 9 snin. Youssouf Madou Soumaoro Ben, f'Ġunju li għadda diġà kien ikkundannat sentejn ħabs sospiżi għal erba' snin wara li nstab ħati ta' frodi romantiku. Huwa wieġeb mhux ħati għal akkużi miġjuba fil-konfront tiegħu llum quddiem il-Maġistrat Leonard Caruana. Skont il-prosekuzzjoni r-reat seħħ fl-appartament tal-familja tat-tifla f'San Pawl il-Baħar, fejn ir-raġel jgħix u jaqsam l-ispejjeż magħhom, waqt li l-omm kienet tkun għax-xogħol. Il-każ sar magħruf wara li t-tifla kienet tkellmet ma' ommha dwar dak li ġara u din infurmat lill-Pulizija. | [
6
] |
Sign in / Join Monday, November 8, 2021 ikteb hawn… Fittex Liverpool iqisu li jagħmlu offerta għal Mikel Merino ta' Real Sociedad fis-sajf li ġej Minn talk.mt November 7, 2021 talk.mt Liverpool qed iqisu li jagħmlu offerta għal Mikel Merino ta' Real Sociedad fis-sajf li ġej. Ir-Reds mistennija jġibu mill-inqas midfielder ċentrali wieħed mal-club fl-2022, wara li naqsu milli jsibu sostitut idoneu għal Georginio Wijnaldum matul it-tieqa tat-trasferimenti tas-sajf. Jude Bellingham ta' Borussia Dortmund kien marbut b'mod qawwi ma' ċaqliq għal Anfield, iżda BVB komplew jinsistu li l-internazzjonali Ingliż mhux għall-bejgħ. Minħabba f'hekk, Liverpool issa qed jesploraw għażliet alternattivi, u l-ġganti ta' Merseyside qed iħejju biex 'jerġgħu jattivaw' l-interess tagħhom f'Merino. Huwa mifhum li l-manager tar-Reds Jurgen Klopp iqis lill-internazzjonali Spanjol bħala l-player ideali f'nofs il-ground tat-team tiegħu minħabba l-enerġija, il-versatilità u l-'fiżiku dominanti' tiegħu. Liverpool huma lesti li jagħmlu 'investiment sinifikanti' biex jipperswadu lil Real Sociedad iħallu lill-player ta' 25 sena jitlaq matul it-tieqa tat-trasferimenti tas-sajf li ġej. Merino, li skorja darbtejn u pprovda żewġ assists f'16-il dehra fuq livell ta' club dan l-istaġun, u qabel lagħab fil-Premier League ma' Newcastle United bejn l-2017 u l-2018. Artiklu preċedenti Raheem Sterling irid jitlaq lil Manchester City Artiklu li jmiss Klawsola ta' €1 biljun għal Vinicius Junior | [
15
] |
Sign in / Join Monday, November 8, 2021 ikteb hawn… Fittex Raġel trans iħossu aktar sigur tqil fil-perjodu tal-pandemija Minn Carmen Cachia November 7, 2021 Carmen Cachia Ġurnalista Mara li fl-età ta' 30 sena identifikat lilha nnifisha bħala persuna trans, qalbet is-sess tagħha għal dak maskili. Minkejja li saret raġel, huwa ddeċida li jżomm il-fakultà li xi darba jġorr tarbija fil-ġuf tant li fl-2020 welled wild mir-raġel tiegħu. Waħda mill-aktar affarijiet li għenitu kienet proprju l-pandemija u r-restrizzjonijiet imposti minħabba li b'dan il-mod huwa evita li jkun attakkat jew insultat min-nies li ma jaċċettawx l-għażliet tiegħu bħala persuna trans tqil. Il-ġurnal "Insider" ħa estratt ta' edizzjoni limitata tal-pubblikazzjoni "Not Another Parenthood Guide" li fiha jinqasmu esperjenzi ta' persuni varji u fosthom hemm dik ta' Bennett u Malik Kaspar-Williams li saru ġenituri għall-ewwel darba s-sena l-oħra. "Xi darba ġismi jista' jġorr tarbija… meta rrealizzajt dan ħassejtni ffortunat għax naf kemm hemm irġiel cisgender u nisa trans li ma jistgħux iġorru tarbija fil-ġuf tagħhom. Nista' nesperjenza kemm il-ġeneru trans tiegħi kif ukoll inkun parteċipi fi twelid ta' tarbija," spjega Bennett. Huwa u r-raġel tiegħu, Malik, kienu tkellmu dwar il-possibbiltà li fil-futur jkollhom tarbija iżda tmien xhur wara li ltaqgħu Bennett beda jikkonsidra jneħħi l-utru għax li kellu problemi bl-ormoni. Malik kien diżappuntat bl-aħbar minħabba li kien qiegħed jittama li xi darba jkollhom tarbija minn tagħhom però ma talabx li ma jsirx l-intervent meħtieġ. Il-problemi tal-ormoni tingħad li telqet waħida u l-koppja żżewġu. Bennett waqqaf it-terapija tal-ormoni u bdew jipprovaw għal tarbija f'Jannar tas-sena l-oħra. Kien fi Frar li ż-żewġt irġiel kellhom riżultat ta' tqala pożittiva. "Li kont tqil fi żmien il-pandemija kien ta' benefiċċju għalija u dan minħabba li l-kwarantina żammitni 'l bogħod minn attakki jew vjolenza bbażata fuq il-ġeneru minħabba li jien persuna mhux konformista u ovvjament kelli tqala li wieħed faċilment seta' jinnotaha," spjega dan ir-raġel. Ħaġa li lmenta dwarha Bennett kienet dik li r-raġel tiegħu ma setax jipparteċipa ħafna fit-tqala minħabba li dak kollu li kien isir barra mid-dar tagħhom bħal viżti għand it-tabib jew fl-isptar, ma kellux permess jidħol għalihom. "Anke fl-isptar ma ħallewhx jidħol ħlief fl-aħħar mumenti li wasalt biex inwelled," spejga Bennett. Huwa qasam l-istorja tiegħu biex jipprova jbiddel il-mentalità tan-nies u jwassal tagħrif dwar persuni trans li jsiru rġiel imma xorta waħda jixtiequ li jġorru tarbija. Din il-persuna sostniet li, "it-tqala m'għandhiex tkun marbuta man-nisa biss u dan minħabba li din is-sitwazzjoni toppressa lil ħafna nies fosthom nisa stess li n-natura ma tippermettilhomx li jkollhom tfal. Barra minn dawn hemm il-persuni li jitniżżlu bħala maskili meta jitwieldu anke jekk dawn ikunu cisgender, kif ukoll nisa cis b'ideat mhux konformi u tradizzjonali li jridu li jkollhom tarbija bil-mod tagħhom". Artiklu preċedenti Dħul b'xejn għall-ħaddiema tal-isptarijiet, pulizija, suldati u gwardjani tal-ħabs ġewwa l-Arka ta' Noe Artiklu li jmiss Sewwieq ta' mutur jindarab gravi f'inċident tat-traffiku f'Raħal Ġdid | [
10
] |
Is-sit The Independent ħabbar li waqt li l-każijiet li qed jiżdiedu ta' Covid-19 madwar id-dinja għal darb'oħra, ix-xjentisti sabu varjant ġdid ta' Covid-19, ftit wara l-emerġenza tal-Omicron. Il-varjant il-ġdid tal-Covid-19 ġie msejjaħ IHU, u x'aktarx oriġina mill-Kamerun. Il-varjant il-ġdid tal-Covid-19 inizjalment ġie skopert fi Franza aktar kmieni llum, u skont is-sit, ix-xjenzati qalu li għadu kmieni wisq biex wieħed ibassar ir-rata eżatta tal-infezzjoni u s-sintomi tal-infezzjonijiet. Ir-riċerkaturi qed jaħdmu wkoll biex jiddeterminaw jekk il-vaċċini jistgħux jipprovdu protezzjoni kontra dan il-varjant. Magħruf bħala 'IHU', il-varjant B.1.640.2 ġie rrapportat minn riċerkaturi fl-istitut IHU Mediterranee Infection f'mill-inqas 12-il każ u kien marbut mal-ivvjaġġar lejn il-pajjiż Afrikan Kamerun. Għalkemm mhux magħruf ħafna dwar l-IHU, huwa spekulat li għandu aktar mutazzjonijiet mill-varjant Omicron. Is-sit irrapporta li skont l-istudju li għad irid jiġi rivedut, wera li l-IHU għandu sa 45 mutazzjoni. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Ira Losco kkummentat dwar il-qtil ta' Paulina Dembska li ħasad lil Malta kollha. Ira qalet li ħasditha l-ħaġa li mara li bdiet tagħmel ħaġa tajba li titma' l-qtates kellha tiġi attakkata u maqtula. Kitbet ukoll dwar żewġ organizzazzjonijiet li ddistanzaw ruħhom mill-persuna li qatel lil Paulina. "Mela l-ewwel jagħmlu brainwash lis-segwaċi u l-membri tagħhom u jgħidulhom sabiex "jikkonvertu", imbagħad meta dal-brainwashing jirriżulta fi traġedja jiddistanzaw ruħhom", kitbet Ira. Ħaġa oħra li nkwetatha kienet wara li ħarġet l-aħbar kien hemm xi nies, inklużi nisa, li staqsew dwar Paulina x'kienet qed tagħmel titma' lil qtates fis-sigħat bikrin ta' filgħodu, qisha hija xi ħaġa ħażina. Miktub Minn Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Il-Kunsill Lokali tal-Marsa ħareġ b'inizjattiva sabiex il-qtates li jgħixu fit-triq fil-Marsa jkollhom fejn joqogħdu. Il-Kunsill tal-Marsa ingħata l-fondi fejn dawn inqasmu għall-ikel tal-qtates u anke għal dawn ix-xelters li saru fuq il-mudell ta' gallariji Maltin. Is-Sindku tal-Marsa Josef Azzopardi qal li dawn ix-xelters li huma marbuta mal-kultura Maltija huma ġodda u vvintati minnhom. Il-Ministru għad-Drittijiet tal-Annimali Anton Refalo faħħar lill-Kunsill tal-Marsa għal din l-inizjattiva u qal li s-somma li ngħataw ġiet użata "b'mod għaqli u innovattiv". Miktub Minn Interessat f'dak kollu li hu Malti; mil-lingwa sa ġrajjiet kurrenti u mużika. Bħala mod ta' rilassament iħobb jagħmel xi mixja jew isegwi xi serje jew film. Jogħġbu u jsegwi wkoll sports differenti bħall-football u wrestling. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
2,
6
] |
Paulina Debska nqatlet ftit jiem ilu ġewwa Tas-Sliema. Bħala għajnuna u appoġġ lill-familja tagħha infetaħ sit fejn wieħed jista' jagħti d-donazzjoni tiegħu biex ngħinuhom kif nistgħu. L-organizzaturi ta' din il-ġabra iħeġġu lil pubbliku biex ikun ġeneruż għal darb'oħra u jagħti mill-ftit li għandu. "Ma nistgħux inħallu dan iseħħ quddiem għajnejna u mingħajr ebda tweġiba minna. Ġentilment nitolbuk tipparteċipa fil-ġbir ta' fondi u taqsam dan." Jidher li s'issa f'inqas minn 16-il seigħa diġà nġabru €21,219. Il-flus qed jinġabru biex il-katavru ta' Paulina Dembska jiġi ripatrijat u jiġu koperti l-ispejjeż tal-funeral fil-Polonja. F'appell separat, il-Fondazzjoni tad-Drittijiet tal-Annimali, ħeġġet lin-nies biex jagħtu donazzjonijiet biex jgħinu jitimgħu l-qtates li Dembska kienet tieħu ħsieb, u appellat biex titpoġġa statwa ta' tifkira fil-post fejn inqatlet. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Fuq il-midja soċjali qed iddur l-aħbar ta' każ rari f'Kalifornja fejn tewmin twieldu, f'ġurnata differenti, f'xahar differenti u saħansitra f'sena differenti. Bejniethom kien hemm biss kwarta, li fiha laħqet qalbet is-sena. Nhar il-Ġimgħa 31 ta' Diċembru 2021, il-koppja, Fatima Madrigal u Robert Trujillo kellhom l-ewwel wild tagħhom filgħaxija għall-ħabta ta' 23.45. Propju kwarta wara, hekk kif l-arloġġ qaleb għas-sena 2022, twieldet it-tieni tarbija. Dan wassal biex Alfredo u Aylin minkejja li huma tewmin, jitwieldu f'sena differenti. Fost il-kummenti li tat l-omm sostniet li din kienet sorpriża. Il-koppja jinsabu tant kuntenti li Aylin twieldet f'nofsillejl u għaldaqstat it-tewmin jiċċelebraw għeluq sninhom f'ġurnata differenti. It-tobba tal-isptar qalu mal-midja li dan kien każ rari li ma kinux qed jistennew. Apparti minn hekk għalihom din l-esperjenza unika se jibqgħu jiftakruha tul ħajjithom kollha. Alfredo u Aylin mhux weħidhom! Huma għandhom tliet aħwa oħra, żewġt ibniet u tifel. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
2,
6
] |
Il-Gvern u l-awtoritajiet mhux qed jikkunsidraw li jagħmlu t-tilqim kontra l-Covid-19 obbligatorju għall-edukaturi u l-istudenti, skont kif qal Clifton Grima. Il-Ministru tal-Edukazzjoni qal li r-rispons għat-tilqim fost l-edukaturi u l-istudenti kien konsiderevoli u ma kienx hemm bżonn ta' miżuri aktar ħarxa. "Mhux qed inħarsu lejn tilqim obbligatorju. In-numri jagħtuna biżżejjed tama għax kważi kull min hu involut fl-iskejjel, tlaqqam. Irridu nkomplu nħeġġu lin-nies jieħdu l-vaċċin u l-booster biex jipproteġu lilhom infushom, lill-familji tagħhom u lill-bqija tas-soċjetà," qal Grima lil Saviour Balzan fuq Xtra ta' TVM News Plus. Il-Ministru qal li l-edukaturi ngħataw prijorità fil-programm ta' tilqim is-sena li għaddiet u l-amministrazzjoni tad-doża tal-booster. Qal li l-użu tal-vaċċin minn tfal żgħar kien inkoraġġanti wkoll. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Il-korp ewlieni ta' min iħaddem f'Malta sejjaħ lill-unions tal-għalliema biex jaħdmu biex jevitaw id-diffikultajiet fl-iskejjel hekk kif ħa jibdew il-programmi ta' tilqim u boosters. Chamber of Commerce irreferiet għal direttivi tal-Union Ħaddiema Magħqudin indirizzati lill-membri tagħhom rigward posponiment tal-ftuħ tal-iskejjel bi ftit jiem, bidla li kapaċi taffettwa lil bosta studenti. Il-UĦM qalet li l-impjegati għandhom jaħdmu mid-dar jew jiġu mogħtija xogħol alternattiv biex ikunu jistgħu jaħdmuh mid-dar jekk ikollhom tfal reġistrati fiċ-childcare centres, tfal sa 12-il sena rreġistrati fil-Klabb 3-16, jew jekk se jkunu qed isegwu skola online fis-6 u s-7 ta' Jannar; jew ikollhom tfal b'diżabilità. Id-direttiva tal-unjoni jidher li ħa tibqa' fis-seħħ sakemm l-iskejjel jibqgħu magħluqa. Min-naħa l-oħra, l-Assoċjazzjoni Maltija ta' Min Iħaddem wieġbet billi qalet lil min iħaddem biex jittrattaw kull assenza mix-xogħol li ma tkunx ġiet awtorizzata, bħala leave bla ħlas. Din indubjament ħassbet lil bosta ħaddiema li huma ġenituri bi tfal li se jkollhom lezzjonijiet virtwali. "Hija l-prerogattiva ta' min iħaddem li jiddeċiedi jekk l-impjegati tiegħu għandhomx jaħdmu mill-bogħod jew le," qalet l-MEA. Chamber of Commerce appellaw biex ikun hemm aktar djalogu fid-dawl tad-direttivi li jolqtu lill-ġenituri bi tfal jitgħallmu b'mod virtwali, li tgħid, "Leave li mhux awtorizzat, ma jkunx imħallas" Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Sfortunatament Puttinu Cares għadhom kif ħabbru li Dr. Victor Calvagna ħalla din id-dinja, wara li kien ilu brain dead minn nhar il-Ħamis 30 ta' Diċembru 2021. "Kien bniedem umli li ta hajtu kollha lit-tfal morda u l-genituri li tant kien ihobb. Ghallimna kif inkunu ta servizz ghall-ohrajn minghajr ma nistennew xejn lura. Grazzi ta l-ezempji sbieh u l-valuri li rawwimt fina. Għadd ta' persuni kemm li jafuh mill-viċin kif ukoll il-pubbliku kollu jinsab dispjaċut għal dan. Minn qalbna noffru l-kondoljanzi tagħna lill-familjari kollha f'dan il-mument diffiċli. Strieħ fis-sliem Dr. Calvagna u nirringrazzjawk ta' kull m'għamilt mal-poplu. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo | [
6
] |
Il-pandemija ħalliet żewġ vittmi oħra hekk kif fl-aħħar sigħat raġel ta' 52 sena u ieħor ta' 78 sena mietu kaġun tal-Covid-19. L-ammont ta' mwiet kaġun tal-imxija huwa dak ta' 479. Bejn is-Sibt u l-Ħadd kellna 747 każ ġdid, bl-ammont ta' każijiet attivi issa tela' għal dak ta' 12,688. Min-naħa l-oħra, għalkemm baqa' mhux jittieħed swab test ta' konferma, il-Ministeru tas-Saħħa ħabbar fuq Facebook li fiequ 279 persuna oħra. Kawża tal-pandemija, bħalissa hemm 110 persuna rikoverati fl-Isptar Mater Dei, fosthom sebgħa li jinsabu fit-Taqsima tal-Kura Intensiva. Dan ifisser li fl-aħħar sigħat kien hemm żieda ta' 11-il persuna fl-isptar filwaqt li n-numru ta' persuni fl-ITU baqa' l-istess. Sadanittant, fl-aħħar sigħat komplew l-ilmenti dwar id-dewmien għal appuntament tal-iswab test. Dan hekk kif ħafna persuni li għamlu kuntatt ma' NET News spjegaw li ngħataw appuntament saħansitra ġimgħa jew anke 10 t'ijiem wara. Oħrajn qed jikkummentaw – anke fuq il-media soċjali – dwar id-dewmien biex it-telefonati tagħhom lil-linja 111 ikunu mwieġba, b'uħud saħansitra qed juru li anke damu siegħa jew aktar fuq il-linja. Min-naħa tagħhom, anke l-esperti u l-ħaddiema tas-settur mediku qed jisħu li qed tiżdied il-pressjoni fuqhom, tant li bil-kemm qed ilaħqu mal-pazjenti kollha rikoverati fl-Isptar. | [
1
] |
Huma 812 il-persuni rreġistrati bħala pożittivi għall-Covid-19 fl-aħħar 24 siegħa, biex b'hekk fl-aħħar sebat ijiem biss kellna 7,980 każ ġdid. Bejn il-Ħadd u t-Tnejn il-pazjenti pożittivi rikoverati fl-Isptar Mater Dei komplew jiżdiedu hekk kif issa qed jammontaw għal 122, b'sebgħa minnhom jinsabu rikoverati fit-Taqsima tal-Kura Intensiva. Dan filwaqt li 240 persuna ġew irreġistrati bħala mfejqa filwaqt li fortunatament ma ġiet irreġistrata ebda mewta kawża tal-Covid-19 fl-aħħar 24 siegħa sabiex b'hekk il-vittmi baqgħu jammontaw għal 479. Dan ifisser li l-każi attivi f'pajjiżna żdiedu għal rekord lokali ta' 13,260...b'għexieren ta' eluf għadhom jinsabu taħt kwarantina mandatorja. Mil-lum daħlu fis-seħħ reviżjonjiet fir-regoli ta' kwarantina għal dawk li jkun ilhom ġimgħatejn li ġew imlaqqma bil-booster. Dan hekk kif minn jittestja pożittiv ikun meqjus bħala mfejjaq u jkun jista' jerġa' joħroġ wara għaxart ijiem ġaladarba jkun ħa l-booster u jkun ilu mingħajr sintomi għal tlett ijiem. Dan filwaqt li jekk ikollok kuntatt ma' persuna li għandha l-Covid-19, tista' tieqaf mill-kwarantina jekk tkun irriżultajt negattiv sebat ijiem wara l-ewwel kuntatt. Għal kuntatt sekondarju, jiġifieri li tiltaqa' ma persuna li tkun iltaqgħet ma xi ħadd pożittiv...issa m'għandek għalfejn tagħmel ebda kwarantina la darba tkun ħadt il-booster. Intant, bin-numri ta' każi ġodda għoljin li qed jiġu rreġistrati ta' kuljum fil-Gżejjer Maltin, bosta għadhom imħassba dwar il-ftuħ fiżiku tal-iskejjel. Diversi għalliema u ġenituri ddeskrivew il-mossa meħuda mill-Awtoritajiet li l-iskejjel jiftħu b'mod fiżiku jumejn biss wara d-data pjanata oriġinarjament bħala waħda mingħajr ebda bażi...kif ukoll waħda tad-daħq fil-wiċċ. Dan filwaqt li kelliema li jaħdmu mal-FES, il-Fondazzjoni għas-Servizzi Edukattivi, fi ħdan klabb 3-16 spjegaw ma' Net News li se jkunu qed jitħallew jaħdmu online sakemm jiftħu l-iskejjel...iżda għal siegħa u nofs biss kull ġurnata. Pass meħud mill-Gvern li qed jurta lil dawn il-ħaddiema għaliex iddeskrivewh bħala wieħed li jqiegħdhom f'baħar ta' dubji akbar ankè fid-dawl li m'hemm ebda ċertezza li l-iskejjel se jiftħu fl-10 ta' Jannar. Intant, wara li pajjiżna tqiegħed fuq il-lista l-ħamra tal-Istati Uniti mis-CDC, il-Ġermanja poġġiet lil Malta fil-lista ta' pajjiżi b'riskju għoli għall-Covid-19 fejn flimkien ma' pajjiżna żdiedu l-Italja, San Marino u l-Kanada. Dan hekk kif fl-aħħar ġimgħa f'Malta ġew irrapportati aktar minn 100 każ ġdid għal kull 100,000 ċittadin. | [
1,
8
] |
Il-UĦM Voice of the Workers fi stqarrija qalet li tapprezza l-miżuri li ħareġ il-Ministeru tal-Edukazzjoni kontra l-imxija tal-Covid-19 u l-varjanti li ġabet magħha. Madankollu, il-UĦM tinsab diżappuntata li l-Ministeru tal-Edukazzjoni ħareġ tali miżuri mingħajr ma kkonsulta mal-unions kollha involuti, tant li b'tali miżuri ħoloq inkonvenjent lil numru ta' ħaddiema. Għaldaqstant, il-UĦM Voice of the Workers qalet li se tkun qed tagħti direttiva biex ħaddiema jaħdmu mid-dar, jew jekk in-natura tax-xogħol tagħhom ma tippermettix, jingħataw dmirijiet alternattivi biex ikunu jistgħu jaħdmu mid-dar. Dan l-arranġament għandu japplika jekk dawn il-ħaddiema għandhom: • tfal reġistrati f'Child Care Centres; • tfal reġistrati fi Klabb 3 to 16 u li huma ta' 12-il sena jew anqas; • tfal ta' 12-il sena jew anqas li se jsegwu tagħlim online nhar il-Ħamis 6 u l-Ġimgħa 7 ta' Jannar; • tfal b'diżabbiltà li huma dipendenti fuq il-ġenituri. L-union qalet li din id-direttiva tibqa' fis-seħħ sakemm ċentri/skejjel jibqgħu magħluqin. Din id-direttiva ma tapplikax f'każ li wieħed mill-ġenituri jkun disponibbli li jieħu ħsieb it-tfal. Il-UĦM Voice of the Workers tfakkar li pajjiżna għandu sptar wieħed u għaldaqstant il-miżuri li jittieħdu għandhom ikunu b'tali mod li ma jkunx hemm piż żejjed fuq l-isptar u l-professjonisti tas-saħħa. Din l-Union tifhem li bħalissa hemm pressjoni qawwija fuq l-Uffiċċju tas-Sovrintendenza tas-Saħħa Pubblika minħabba d-dewmien fuq l-ittri tal-kwarantina, li qed iħallu riperkussjonijiet fuq il-ħaddiema u l-postijiet tax-xogħol. F'dan il-kuntest, il-UĦM Voice of the Workers qed tagħmel appell biex l-Unions kollha jkunu involuti biex titfassal strateġija għall-ġid ta' Malta u Għawdex. L-union qalet li se tkompli ssegwi s-sitwazzjoni u tieħu l-miżuri li jkun hemm bżonn. | [
1
] |
Numru ta' timijiet minn madwar l-Ewropa komplew jirrpaurtaw każijiet pożittivi ta' Covid-19. Fost dawn it-tim tas-Serie A ta' Salernitana li rrapurtaw disa' każijiet pożittivi ta' Covid-19. Matul il-jum tat-Tnejn, it-timijiet ta' Milan, Roma u Sassuolo wkoll irrapurtaw każijiet ta' coronavirus. Fi Spanja Barcelona rrapurtaw li l-players, Pedri u l-akkwist il-ġdid Ferran Torres irriżultaw pożittivi għall-Covid-19 fejn b'kollox issa t-total ta' players pożittivi fit-tim ta' Barcelona jitla' għal tnax. Fl-Ingilterra, l-Premier League rraportaw tnaqqis ta' każijiet pożittivi ta' Covid-19 fuq il-ġimgħa li għaddiet, hekk kif din il-ġimgħa kien irrapurtati 94 każ. | [
1,
15
] |
Il-Biljunarju Serb Dragan Solak xtara l-club ta' Southampton fl-Ingilterra għall £100 miljun. Solak huwa l-fundatur tal-kumpanija United Group, li toffri servizzi ta' cable għat-televiżjoni, bil-kumpanija stmata li trendi £1.67 biljuni f'introjtu fis-sena. B'dan il-ftehim, l-imprenditur Ċiniż Gao Jisheng mhux se jibqa l-majority shareholder fil-club, b'Solak mistenni jkollu l-maġġoranza tal-kontroll tal-club f'idejh. Southampton jinsabu fl-14-il post tal-klassifika b'21 punt fejn rebħu biss erba' partiti dan l-istaġun. | [
15
] |
Lejliet l-Ewwel tas-Sena tħabbret il-mewt tal-attriċi popolari, Betty White fl-età ta' 99 sena… magħrufa b'mod speċjali għall-interpretazzjoni tagħha f'Golden Girls. Il-karriera ta' White fil-films u anke f'numru ta' series, twila akter minn tmenin sena hekk kif bdiet tirreċta minn età tant żgħira. B'kollox, White rċiviet tmien Emmy Awards. Numru ta' persuni selmu l-memorja ta' White, bl-armata Amerikana wkoll tirringrazzjaha tas-servizz tagħha matul ħajtha hekk kif kienet membru fis-Servizzi Volontarji tan-Nisa Amerikani tul it-Tieni Gwerra Dinjija. White hi meqjusa bħala l-ewwel mara li kemm irreċtat u pproduċiet numru ta' films… u fl-2018 daħlet fil-Guinness World Record bħala l-iktar persuna li damet taħdem fl-industrija tal-films. | [
10
] |
Rebecca Welch, li għandha 38 sena se tkun l-ewwel mara li se tikkontrolla logħba mit-Tielet Rawnd tal-F.A. Cup tal-irġiel meta fit-8 ta' Jannar li ġej se tkun qed tirrefja l-konfront bejn Birmingham City u Plymouth Argyle. Welch, li hija minn Tyne and Wear, diġa' kkontrollat logħbiet tal-irġiel fin-National League fl-Ingilterra kif ukoll logħbiet importanti tan-nisa, inkluż il-Finali tal-F.A. Cup bejn Birmingham City u Manchester City fl-2017. Welch saret referee kkwalifikata fl-2010 filwaqt li kompliet ix-xogħol tagħha bħala amministratur fl-NHS sa sentejn ilu. F'April li għadda hija kkontrollat ukoll il-partita minn League Two bejn Harrogate u Port Vale biex imbgħad wara din l-esperjenza ddaħħlet fil-lista tal-EFL National Group tal-futbol professjonali tal-irġiel. | [
15
] |
Chelsea u Liverpool spiċċaw fi draw, 2-2, fi Stamford Bridge u fejn id-90 minuta ipproduċew gelgul ta' azzjonijiet fuq iż-żewġ lasti – bl-erba' gowls jaslu kollha fl-ewwel taqsima fejn iż-żewġ tims xeħtu kollox fuq l-attakk. Iżda waqt li l-logħba bir-raġun għandha titqies fost l-isbaħ tal-istaġun, ir-riżultat ma ssodisfa lill-ebda naħa – bil-vera rebbieħa tas-serata jkunu ċ-Champions Ingliżi, Manchester City, li jinsabu b'vantaġġ ta' għaxar punti fuq Chelsea (it-tieni tim) grazzi għar-rebħa sofferta fuq Arsenal f'Jum l-Ewwel tas-Sena. Intant il-konfront fi Stamford Bridge kien l-aqwa reklam għall-ogħla kampjonat Ingliż – b'Chelsea jirkupraw żvantaġġ doppju fi spazju ta' ftit minuti wara sensiela ta' attakki veloċi li ħallew lill-partitarji preżenti mingħajr nifs. Liverpool marru fil-vantaġġ meta Sadio MANE (9) – li jista' iħossu xxurtjat li (fil-bidu tal-logħba) ma ntweriex il-ħamra għal daqqa ta' minkeb ċara fuq Cesar Azpilicueta – approfitta mill-iżball ta' Chalobah biex jegħleb lill-gowlkiper Eduoard Mendy. Intant, il-prolifiku Mo SALAH għamilhom tnejn fis-26 minuta; b'dan ikun anki s-sittax-il gowl personali għall-attakkant Eġizzjan (fil-league) f'dan l-istaġun. Chelsea, li niżlu għal din il-logħba mingħajr l-attakkant Romelu Lukaku ( li qed jiffaċċja azzjoni dixxiplinarja), dehru maħsuda iżda huma reġgħu daħlu fil-logħba b'volley stupend ta' Mateo KOVACIC (42) – fejn il-ballun ħabat mal-lasta u spiċċa fix-xibka ta' Caoimhin Kelleher li kien qed jilgħab minflok il-gowlkiper regolari Allison li jinsab iżolat b'konsegwenza tal-Covid. U sekondi qabel il-mistrieħ, Chelsea kisbu parità minn Christian PULISIC (45+1) li sammar ġewwa wara li spiċċa waħdu quddiem Kelleher fuq l-assist ta' Kante. Il-logħba baqgħet eċċitanti fit-tieni taqsima, bil-gowlkiper ta' Chelsea, Mendy, iwettaq saves diffiċli fuq it-tentattivi ta' Salah u Mane – u b'Kellher isalva x-xutt b'saħħtu iżda ċentrali ta' Pulisic Id-draw finali, intant, ifisser li Liverpool jinsabu t-tielet fil-klassifika, b'punt anqas minn Chelsea iżda anki b'logħba anqas mill-Blues u s-Citizens. Leeds United temmew sekwenza negattiva b'rebħa tajba, 3-1 fuq Burnley f'Elland Road u għal riżultat li daħħal lill-Clarets f'baħar ta' inkwiet lejn in-naħa t'isfel tal-klassifika. Leeds, li kienu ilhom tliet logħbiet mingħajr rebħa, ħarġu determinati u kisbu l-vantaġġ minn Jack HARRISON (39) qabel il-mistrieħ.It-tim ta' Yorkshire kompla juri l-aħjar ideat anki fit-tieni taqsima iżda fil-54 minuta waslet id-doċċa kiesħa mis-sostitut Maxwel CORNET li għamilhom 1-1 bi freekick stupend għar-rokna tax-xibka. Leeds baqgħu jemmnu u, 13-il minuta mit-tmiem, Stuart DALLAS reġa' sab ix-xibka bi ġmiel ta’ xutt li xxellef għal ġewwa minn ma’ difensur, u bil-gowlkiper Hennessey iħares. Fil-ħin miżjud (92) kien imiss lil Daniel JAMES li jniżżel ismu mal-iskorers ta’ Leeds, bil-ballun jispiċċa ġewwa wara li Hennessey deher isalva parzjalment id-daqqa ta’ ras mill-attakkant ta’ Wales. B’din ir-rebħa Leeds komplew jitbiegħdu miz-zona l-ħamra waqt li Burnley jinsabu t-tielet mill-aħħar bi 11-il punt biss minn 17-il logħba. Brentford irnexxielhom idawwru telfa f’rebħa meta rkupraw żvantaġġ bikri ma’ Aston Villa b’wirja determinata u b’mhux ftit tal-grinta. Il-Villains ħarġu fuq l-offensiva u Emi Buendia sab lil Danny INGS li kiseb il-vantaġġ għat-tim tiegħu fis-16-il minuta. Intant, il-Bees żiedu l-isforzi tagħhom u qabel il-mistrieħ kienu premjati meta Mads Roerslev ipprovda assist lil Yoane WISSA (43) li għamilhom 1-1 b’xutt bid-dawwra. It-tieni taqsima rat lil Villa jiddominaw lill-avversarji iżda l-aħħar kelma kienet ta’ Brentford meta ROERSLEV (83) sab ix-xibka mat-tieni tentattiv tiegħu u wara li Emi Martinez kien salva fil-fażi inizjali tal-azzjoni. B’hekk ukoll Brentford, issa, qabżu lill-istess Aston Villa fil-klassifika meta ż-żewġ tims jinsabu fit-12 u t-13-il post rispettivament. Il-manager ta’ Everton Rafa Benitez jinsab taħt pressjoni kbira biex iżomm postu wara telfa oħra għat-Toffees f’darhom – din id-darba kontra Brighton and Hove Albion li qed ikollhom staġun mill-aktar brillanti u li jinsabu t-tmienja fil-Premier League. Il-bidu tal-konfront f’Goodison kien diżastruż għal Everton li sabu ruħhom 2-0 minn taħt wara biss 21 minuta. Kien Alexis MacALLISTER li fetaħ l-iskor fit-tielet minuta meta xeħet ġewwa wara t-tentattiv fuq il-lasta ta’ Neal Maupay. Fil-21 minuta, is-Seagulls irduppjaw meta d-difensur Dan BURN sab ruħu żmarkat qrib il-lasta u fejn ma kellux diffikultà biex jegħleb lil Pickford bir-ras għat-tieni darba. L-affarijiet komplew jiġu ħażin għal Everton li f’nofs l-ewwel taqsima tilfu penalty mogħti minn Dominic Calvert-Lewin li kien qed jirritorna fit-tim wara assenza twila.Il-penalty ingħata wara li r-referi, John Brooks, ikkonsulta mal-VAR wara d-daħla ta’ Mwepu fuq Anthony Gordon – iżda Calvert-Lewin spara banalment għoli mill-ħdax-il metru, Intant, gowl ta’ GORDON (53) fetaħ xaqq ta’ dawl għal Everton, bid-difensur Burn ikompli l-ballun għal ġewwa, Everton komplew jagħfsu u l-gowlkiper tas-Seagulls, Sanchez, wettaq save brillanti fuq ix-xutt bomba ta’ Allan li deher destinat għal ġewwa. Iżda tentattiv xejn anqas sabiħ minn MacAllister (71) ra l-ballun mill-ġdid fix-xibka ta’ Pickford għat-3-1, b’Gordon, jerġa’ inaqqas il-marġni għat-Toffees ħames minuti wara. Madankollu r-riżultat 3-2 baqa’ l-istess sal-finali, b’Gordon ma jirnexxilux jgħaqqad ħat-trick wara li tilef ċans tajjeb fl-aħħar ħinijiet. | [
15
] |
Malta bħalissa tinsab mal-ewwel tliet pajjiżi fid-dinja bħala każijiet tal-Covid għal kull mitt elf persuna. Dawn id-dettalji nħarġu mill-AFP fejn Malta ġiet it-tielet fid-dinja, b'Malta jkollha 1,505 każ għal kull mitt elf persuna u tirrifletti l-jiem ta' bejn it-23 u 27 ta' Diċembru 2021. Id-Danimarka tinsab l-ewwel 1,757 għal kull mitt elf persuna, issegwi r-Repubblika tal-Irlanda b'1,516 għal kull mitt elf persuna, Malta t-tielet, segwitha mir-Renju Unit. Id-daqqa tal-każijiet f'Malta qed tħalli impatt kbir mhux biss fuq in-negozji u l-ħajja ta' kuljum, iżda b'mod speċifiku fuq is-settur tas-saħħa, b'ħaddiema minn dan is-settur jgħidu ma' Net News li qed ikollhom jaħdmu shift fuq shift. Minħabba l-każijiet li rajna fl-aħħar jiem, u ż-żieda allarmanti, Malta wkoll kienet fuq quddiem nett ta' lista oħra hekk kif iċ-Ċentru ta' Prevenzjoni u Kontroll tal-Mard tal-Istati Uniti poġġa lil Malta fil-kategorija ta' riskju għoli ħafna għall-ivjaġġar fid-dawl li pajjiżna qed jara numri għoljin ta' każijiet pożittivi tal-COVID-19. Fl-istess kategorija, magħrufa bħala 'Level 4: Covid-19 Very High', hemm ukoll il-Moldova u l-Isvezja. Din il-kategorija hi l-għola livell, b'dawk il-pajjiżi fuq din il-lista huma kkonsidrati bħala l-agħar pajjiżi fejn tidħol is-sitwazzjoni tal-COVID-19. U wieħed infatti qed ikun mħeġġeġ biex jevita għal kollox li jmur lejn dawn id-destinazzjonijiet. | [
1
] |
Subsets and Splits
No community queries yet
The top public SQL queries from the community will appear here once available.